title: Toinen Harkovan taistelu

text: Ilmoitus herätti vastarintaa sodanjohdossa, joka ehdotti puolustuksellisempaa toimintaa. Stalin kuitenkin oletti akselivaltojen kykenevän jopa kahteen erilliseen operaatioon ja siksi koko rintaman hyökkäyksen torjunnan piti olla mahdotonta ja siten estää saksalaisia kokoamasta joukkojaan uuteen hyökkäykseen Moskovaa kohti.


title: Ketchikan

text: Ketchikan on Alaskan viidenneksi väkirikkain kaupunki. Se sijaitsee Revillagigedosaarella. Sen väkiluku vuoden 2004 väestönlaskennassa oli 8 044 (vuonna 7 922).


title: Ketchikan

text: Ketchikanin talous perustuu turismiin ja kalastukseen. Kaupungin tunnuslause onkin "King Salmon Capital of the World" ("maailman kuningaslohen pääkaupunki"). Nimensä kaupunki on saanut Ketchikan Creekin mukaan, joka virtaa kaupungin läpi. Se on saanut nimensä tlingitinkielisestä sanasta "Kitschk-hin", joka tarkoittaa "maahanheittäytyvän kotkan levitettyjä siipiä".


title: Something to Remember

text: Something to Remember on yhdysvaltalaisen poplaulajan Madonnan toinen kokoelmalevy. Albumi sisältää ainoastaan balladeja. Se julkaistiin 7. marraskuuta 1995. Levyllä on myös kappaleita, joita ei ole julkaistu singleinä.


title: Something to Remember

text: Levyltä julkaistiin singleinä uudet kappaleet ”You’ll See”, ”One More Chance” ja ”I Want You”. Myös vanhemmat kappaleet ”Oh Father” ja ”Love Don’t Live Here Anymore” julkaistiin uudelleen. Näistä ”Oh Father” oli ilmestynyt singlenä aiemmin.


title: Something to Remember

text: Albumi myi Yhdysvalloissa yli 3,2 miljoonaa kappaletta ja maailmanlaajuisesti yli 8,5 miljoonaa kappaletta.


title: Something to Remember

text: Suomessa "Something to Rememberiä" myytiin yli 93 043 kappaletta, enemmän kuin mitään muuta Madonnan albumia.


title: Saksan jälleenyhdistyminen

text: Saksan jälleenyhdistyminen () tapahtui 3. lokakuuta 1990, kun Saksan demokraattisen tasavallan (Itä-Saksa, DDR) osavaltiot liittyivät Saksan liittotasavaltaan (Länsi-Saksa). "Saksan yhtenäisyyden päivä" ("Tag der Deutschen Einheit") on Saksan ainoa liittovaltion säätämä kansallinen vapaapäivä. Nimitystä ”jälleenyhdistyminen” käytetään erotukseksi vuonna 1871 tapahtuneesta Saksan "yhdistymisestä" Saksan keisarikunnaksi.


title: Saksan jälleenyhdistyminen

text: Saksan demokraattisen tasavallan ainoiden vapaiden parlamenttivaalien jälkeen keväällä 1990 sen ja läntisen Saksan väliset neuvottelut huipentuivat sopimukseen Saksaa koskevasta lopullisesta järjestelystä. Saksojen ja toisen maailmansodan neljän liittoutuneen voittajavaltion väliset neuvottelut takasivat yhdistyvälle Saksalle täyden suvereenisuuden. Saksa on jatkanut Euroopan yhteisön, nykyisen Euroopan unionin sekä Pohjois-Atlantin sopimusjärjestön (Nato) jäsenenä.


title: Saksan jälleenyhdistyminen

text:
Toisen maailmansodan loputtua Saksa jaettiin neljän voittajavaltion miehitysvyöhykkeisiin. Neuvostoliiton miehitysvyöhykkeen ympäröimä pääkaupunki Berliini jaettiin myös neljään miehitettyyn vyöhykkeeseen. Vaikka alkuperäisenä tarkoituksena oli miehittäjävaltioiden yhteinen hallinto Saksassa, kylmän sodan jännitteet johtivat 1949 Saksan liittotasavallan muodostamiseen Yhdysvaltain, Ison-Britannian ja Ranskan Saksan-vyöhykkeistä. Vastaavasti Neuvostoliiton Saksan-vyöhykkeestä syntyi Saksan demokraattinen tasavalta.
Aluksi molemmat Saksat vaativat tunnustusta Saksan valtakunnan jatkajina. Myöhemmin Saksan demokraattinen tasavalta muutti kantaansa ja sanoi, että vanha Saksa lakkasi olemasta vuonna 1945 ja että molemmat Saksat olivat uusia valtioita.


title: Saksan jälleenyhdistyminen

text: Saksan liittotasavalta kehittyi länsimaiseksi monipuoluedemokratiaksi ja avoimeksi markkinataloudeksi, kun taas Saksan demokraattisessa tasavallassa vallitsi kommunistinen yksipuoluejärjestelmä ja valtion suunnitelmatalous. Vaikka Itä-Saksa olikin poliittisen Itä-Euroopan suhteellisesti vaurain maa, monet sen asukkaat hakeutuivat länteen haaveillessaan poliittisesta vapaudesta ja taloudellisesta menestyksestä. Itä-Saksassa kuin myös Itä-Berliinissä asuneiden kasvava virta Länsi-Berliiniin ja sen kautta länteen, ennen kaikkea läntiseen Saksaan, sai Saksan demokraattisen tasavallan kommunistisen puolueen eli Saksan sosialistisen yhtenäisyyspuolueen perustamaan rajavalvontajärjestelmän, jonka näkyvin osa oli Berliinin muuri.


title: Saksan jälleenyhdistyminen

text:
Ajatusta Saksan valtioiden yhdistymisestä pidettiin 1980-luvun puoliväliin saavuttaessa sekä idässä että lännessä kaukaisena haaveena, joka ei olisi mahdollinen Neuvostoliiton hallitessa itäistä Keski- ja Etelä-Eurooppaa. Muutokset Neuvostoliitossa Mihail Gorbatšovin kaudella saivat toivon kuitenkin viriämään.
Elokuussa 1989 Unkari luopui rajavalvonnasta Itävallan-rajallaan ja syyskuussa yli 13 000 itäsaksalaista ja -berliiniläistä siirtyikin länteen Unkarista. Mielenosoitukset Saksan demokraattisen tasavallan kommunistihallintoa vastaan alkoivat vuoden 1989 loppupuolella, näkyvimmin Leipzigin maanantaimielenosoituksina. Levottomuudet pakottivat puoluejohtajan ja valtionpäämiehen Erich Honeckerin eroamaan lokakuussa. Lisää eroamisia nähtiin, kun maan hallitus kokonaisuudessaan luopui vallasta parin päivän kuluttua, 9. marraskuuta 1989 uusi hallitus päätti lieventää matkustusrajoituksia. Uutisissa kerrottiin erehdyksessä rajoitusten poistamisesta ja monet itäsaksalaiset ja -berliiniläiset menivät suoraan Berliinin muurille, missä rajavartijat avasivat ylityspaikat ja päästivät heidät läpi. Tästä rohkaistuneena he ja myös länsiberliiniläiset alkoivat itse purkaa muuria, mistä seurasi yksi 1900-luvun suurimmista mediatapahtumista.


title: Saksan jälleenyhdistyminen

text: Maaliskuussa 1990 pidettiin Saksan demokraattisen tasavallan viimeiset vaalit, joiden jälkeen muodostetun hallituksen tärkein tehtävä oli neuvotella valtion lakkauttamisesta. Pääministeri Lothar de Maizièren johdolla Saksan demokraattinen tasavalta neuvotteli yhdistymisen ehdoista läntisen Saksan ja neljän voittajavaltion kanssa. Neuvostoliitto vastusti aluksi Naton laajenemista Saksan demokraattisen tasavallan ja Berliinin alueille, mutta suostui lopulta yhdistyneen Saksan Nato-jäsenyyteen, kunhan vieraita Nato-joukkoja ja ydinaseita ei sijoiteta itäiseen Saksaan.


title: Saksan jälleenyhdistyminen

text: Saksojen välinen rahaunioni astui voimaan 1. heinäkuuta 1990. Silloin Saksan demokraattisen tasavallan markka poistettiin käytöstä ja Saksan liittotasavallan markka tuli käyttöön myös Itä-Saksassa.


title: Saksan jälleenyhdistyminen

text: Virallisesti valtiot yhdistyivät 3. lokakuuta 1990. Saksan demokraattisen tasavallan loppuaikojen viisi maata, eli osavaltiota sekä jälleen yhdistynyt Berliini liittyivät Saksan liittotasavaltaan. Toinen vaihtoehto olisi ollut kahden likimain tasavertaisen valtion liittyminen yhdeksi uudeksi, jolle olisi sitten pitänyt kehittää muun muassa perustuslaki. Valittu linja oli yksinkertaisempi toteuttaa, mutta se on aiheuttanut monelle Itä-Saksassa ja Itä-Berliinissä asuneelle tunteita joutumisesta läntisen Saksan liittotasavallan ”miehittämäksi” tai ”valloittamaksi”.


title: Saksan jälleenyhdistyminen

text: Yhdistyminen on ollut Saksalle taloudellinen taakka, joka on johtanut talouskasvun hidastumiseen. Saksan demokraattisen tasavallan teollisuuden kilpailukyky oli huono, monia valtioyrityksiä lakkautettiin ja syntyi joukkotyöttömyyttä, joka on uusien osavaltioiden alueella noin 20 prosenttia. Sadattuhannet työikäiset ovat muuttaneet vanhoihin osavaltioihin työn perässä, mikä on aiheuttanut ongelmia väestörakenteessa. Uusien osavaltioiden jälleenrakentamiseen ohjataan edelleen vuosittain noin sata miljardia euroa liittovaltion varoja.


title: Club Atlético Boca Juniors

text: Club Atlético Boca Juniors on urheiluseura La Bocan kaupunginosasta, Buenos Airesista, Argentiinasta. Seura tunnetaan parhaiten jalkapallojoukkueestaan. Boca on Argentiinan suosituin seura – vanhan sanonnan mukaan ”Bocaa kannattaa puolet maan ihmisistä plus yksi”. Ottelut kaupungin toista joukkuetta River Platea vastaan ovat tulikuumia; ne tunnetaan nimellä "El Superclásico" ("Superklassikko").


title: Club Atlético Boca Juniors

text: Boca Juniorsin perustivat 3. huhtikuuta 1905 italialaiset siirtolaiset Esteban Baglietto, Alfredo Scarpatti, Santiago Sana sekä veljekset Juan ja Teodoro Farenga. Tuohon aikaan englannin kielen käyttö seurojen nimissä oli tavallista, sillä englantilaiset olivat tuoneet lajin maahan.


title: Club Atlético Boca Juniors

text: Jalkapallojoukkue pelasi paikallis- ja amatöörisarjoissa ennen nousemistaan korkeimmalle sarjatasolle vuonna 1913, jolloin sarja laajennettiin käsittämään entisten kuuden joukkueen sijaan 15 joukkuetta. Tämän jälkeen Boca on aina säilyttänyt paikkansa korkeimmalla sarjaportaalla. Sarjan ollessa vielä amatöörisarja Boca voitti mestaruuden vuosina 1919, 1920, 1923, 1924, 1926 ja 1930, sekä heti 1931, kun ammattilaisuus astui kuvioihin. Boca Juniorsin jalkapallojoukkueessa on pelannut lukemattomia tähtiä kuten Diego Maradona, jota pidetään yhtenä maailman parhaista pelaajista kautta aikojen.


title: Club Atlético Boca Juniors

text: Boca Juniors on Argentiinan menestynein seura myös kansainvälisellä tasolla. Se on voittanut Copa Libertadoresin 6 kertaa vuosina 1977, 1978, 2000, 2001, 2003 ja 2007 sekä Copa Sudamericanan 2 kertaa vuosina 2004 ja 2005. Eniten seura saavutti menestystä argentiinalaisen Carlos Bianchin valmennuksessa vuosina 1998–2001 sekä 2003–2004.


title: Club Atlético Boca Juniors

text: Boca Juniorsin pelipaita on muuttunut jatkuvasti seuran olemassolon aikana. Värit kuitenkin vaihtelivat vain kahden ensimmäisen vuoden aikana. Vuodesta 1907 lähtien sininen ja keltainen ovat pysyneet näihin päiviin asti.


title: Club Atlético Boca Juniors

text: Tarinan mukaan huhtikuussa 1905, juuri kun seura oli perustettu, paita oli vaaleanpunainen. Mutta vastustajien ivailujen vuoksi jouduttiin sen käytöstä luopumaan. Farengan veljekset, jotka olivat perustamassa seuraa, antoivat siskonsa tehtäväksi valmistaa uusi malli. Paita oli käsin ommeltu ja valkoisella pohjalla oli kolme leveää mustaa raitaa. Seuran jäsenet eivät kuitenkaan olleet yksimielisiä tämän paidan käytöstä ja sitä käytettiinkin vain vähän aikaa. Ennen vuoden loppua Bocalla oli uusi asu ja tällä kertaa se oli täysin taivaansininen. Seuraavan vuonna he pelasivat kuitenkin Nottingham de Almagroa vastaan, joka käytti lähes saman samanlaista paitaa ja tämän vuoksi Bocan oman paidan käytön tulevaisuus oli vaarassa. Boca hävisi ja päätyi taas käyttämään värejä, valkoinen ja musta, mutta tällä kertaa pystyraitoja oli useampia, jotka rajoittuivat paidan rintamuksessa vaakasuoriin raitoihin. Uutuutena olivat myös kaulus ja napit.


title: Club Atlético Boca Juniors

text: 1907 tehtiin päätös valita taas uudet värit, mutta niistä ei päästy sopimukseen. Siksi Juan Brichetto sai idean mennä satamaan ja valita värit ensimmäisen saapuvan laivan lipun mukaan. Kaikki suostuivat ja ensimmäinen laiva oli Drottning Sophia ja näin päädyttiin ruotsin väreihin sininen ja keltainen.


title: Club Atlético Boca Juniors

text: Ensimmäinen paita näillä nykyisilläkin väreillä ei ollut niin kuin se joka tavallisesti tunnetaan ja mikä oli käytössä menestyksen vuosina. Pohjavärinä oli sininen ja siinä oli keltainen vinoraita oikealta vasemmalle. Vuodesta 1913, kun Boca jo pelasi Argentiinan 1. divisioona, on käyttänyt saman tyylistä paitaa tähän hetkeen asti, vaikka on ollutkin useita eri sinisen värisävyjä.


title: Club Atlético Boca Juniors

text: Vuodesta 1922 vuoteen 1935 käytettiin voimakasta taivaansinisen värisävyä, jossa oli perinteinen keltainen raita myös selkäpuolella. 1936 palattiin tumman siniseen väriin ja siinä oli pyöreä kaulaaukko ja näin oli aina vuoteen 1981 asti. Näinä 45:tena ainoat muutokset olivat vuosina 1940, kun käytettiin napitettua paitaa ja 1955, kun paidassa oli AFAn vaakuna merkkinä edellisen vuoden mestaruudesta.


title: Club Atlético Boca Juniors

text: Vuodesta 1981 paidan muotoilu on vaihdellut. Tuona vuonna oli neljä tähteä sydämen puolella ja niissä jokaisessa oli seuran alkukirjaimet. Ensimmäistä kertaa hihoissa oli keltaiset viivat olkapäistä hihansuihin. 1983 oli paidassa ensimmäinen mainos ja "Vinos Maravilla" oli seuran ensimmäinen sponsori.


title: Club Atlético Boca Juniors

text: 1995 paitaan lisättiin uusi väri: valkoinen. Keltainen vaakaraita oli reunustettu ohuemmilla valkoisilla raidoilla. Seuraavana vuonna valkoisesta väristä kuitenkiin luovuttiin seuran kannattajien ankaran vastustuksen johdosta, sillä seuran säännöissä lukee, että paita on sininen, jossa on keltainen vaakaraita. Senkin jälkeen on paidan malli vaihdellut mutta väritys on pysynyt seuran sääntöjen mukaisena.


title: Club Atlético Boca Juniors

text:
Sukissa ja housuissa on myös ollut useita malleja seuran pitkän historian aikana. Sukat ovat aina olleet joko keltaiset, siniset tai niiden yhdistelmä. Housut ovat olleet aina siniset, mutta keltaisen värin osuus on vaihdellut, kun sitä on housuissa ollut. 70-luvulla käytettiin housuja, jotka olivat edestä täysin keltaiset ja takaa siniset.Seuralla on ollut viisi erilaista vaakunaa. Ensimmäinen otettiin käytöön 1922 ja sitä käytettiin vuoteen 1955 asti. Siinä oli valkoisella pohjalla alkukirjaimet CABJ, joissa oli keltaista ja sinistä. Siinä oli myös keltainen vaakaraita.
Seuran täytettyä 50 vuotta vaakunaa muutettiin. Sinisellä pohjalla oli keskellä keltainen vaakaraita ja mustat alkukirjaimet CABJ. Molemmille sivuille tuli laakeriseppele.
1960-luvulla laakeriseppeleet katosivat ja lisättiin mustat reunat. CABJ-alkukirjaimet korvattiin tekstillä ”Boca Juniors”.
1970-luvulla palattiin vuoden -55 malliin, mutta ilman laakeriseppeleitä. Musta reunus säilytettiin ja alkukirjaimet palautettiin. Tämän lisäksi ilmestyi 20 tähteä, jotka kuvastivat tuohon hetkeen mennessä saavutettua 20 mestaruutta.
Kaudella 1996 tuli viimeisin vaakuna, joka on suunnittelija Shakespearen tekemä. Keltainen raita jätettiin pois. Sen jälkeen vaakunaan on lisätty tähtiä uusien mestaruuksien myötä. Seuran sääntöjen mukaan edustajakokouksen pitää hyväksyä tähti ennen kuin se voidaan liittää vaakunaan.
Amatöörimestaruudet


title: Club Atlético Boca Juniors

text: 1919, 1920, 1923, 1924, 1925, 1926, 1930 (7)


title: Club Atlético Boca Juniors

text: Ammattilaismestaruudet


title: Club Atlético Boca Juniors

text: 25 mestaruutta


title: Club Atlético Boca Juniors

text: Argentiinan Primera division 1931, 1934, 1935, 1940, 1943, 1944, 1954, 1962, 1964, 1965; Nacional 1969, Nacional 1970; Metropolitano 1976; Nacional 1976; Metropolitano 1981, Apertura 1992, Apertura 1998, Clausura 1999, Apertura 2000, Apertura 2003, Apertura 2005, Clausura 2006, Apertura 2008, Apertura 2011, 2015, 2017 (26)


title: Club Atlético Boca Juniors

text: Copa Argentina 1969, 2012, 2015 (3)


title: Club Atlético Boca Juniors

text: 18 Mestaruutta


title: Club Atlético Boca Juniors

text: Copa Libertadores 1977, 1978, 2000, 2001, 2003, 2007 (6)


title: Club Atlético Boca Juniors

text: Copa Sudamericana 2004, 2005 (2)


title: Club Atlético Boca Juniors

text: Recopa Sudamericana 1990, 2005, 2006, 2008 (4)


title: Club Atlético Boca Juniors

text: Supercopa Sudamericana 1989 (1)


title: Club Atlético Boca Juniors

text: Supercopa Masters 1992 (1)


title: Club Atlético Boca Juniors

text: Intercontinental Cup 1977, 2000, 2003 (3)


title: Club Atlético Boca Juniors

text: Copa Oro 1993 (1)


title: Kanneljärven kirkko

text: Kanneljärven luterilainen kirkko sijaitsi entisessä Kanneljärven kunnassa luovutetussa Karjalassa. Nykyisin se on rauniokirkko.


title: Kanneljärven kirkko

text: Kanneljärven luterilainen seurakunta aloitti toimintansa vuonna 1923. Kirkon rakentaminen kuitenkin venyi. Varsinainen rakennuspäätös tehtiin vuonna 1925 ja seurakunta tilasi piirustukset viipurilaiselta Uno Ullbergiltä, joka teki kahdet piirustukset. Molemmat piirustukset saivat kannatusta, jonka vuoksi kirkon rakentamiseen päästiin vasta vuonna 1932. Kirkko valmistui vuonna 1934 ja se vihittiin 8. heinäkuuta samana vuonna.


title: Kanneljärven kirkko

text: Funkkistyylinen kirkko rakennettiin tiilestä ja rapattiin ulkoa valkoiseksi. Malliltaan se on tornillinen pitkäkirkko. Kellotorni on suorakulmainen ja tasakattoinen. Tornin laella on suuri risti. Kellotornin alaosassa on kirkon pääsisäänkäynti, jossa oli kolme lasiovea. Sisäänkäynnin yläpuolella on pyöreä ikkuna. Kirkon toisessa päässä oli muuta kirkkoa matalampi suorakulmainen kuoriosa. Kuoriosassa on isot ikkunat ja se on rapattu valkoiseksi, jotka tekevät siitä valoisan.


title: Kanneljärven kirkko

text: Kirkkosali on kolmilaivainen. Kirkon noin 700 istumapaikkaa sijaitsivat keskilaivassa. Sen molemmin puolin on pienet holvikaariset sivulaivat, joissa oli sivukäytävät. Kirkkosalin sisäseinät ja lattiat olivat tiilestä. Sivuseinillä, jokaisessa pylväsvälissä oli korkea ikkuna. Alttariseinällä oli suurehko risti ja sen alapuolella pieni Bruno Tuukkasen maalama alttaritaulu "Pako Egyptiin". Saarnastuolissa oli Mikko Hovin veistämät neljä apostolinkuvaa. Kirkkotekstiilit puolestaan suunnitteli Greta Skogster. Kellotornissa on yksi kello. Urkuja kirkkoon ei ennen sotia ehditty hankkia.


title: Kanneljärven kirkko

text: Kirkko ja sen sisustus kärsi jonkin verran vahinkoja talvisodassa. Sodan jälkeen kirkko siirtyi venäläisille, jotka käyttivät sitä rehusuojana ja myllynä. Jatkosodassa Suomi valloitti alueen takaisin 1941. Jatkosodan aikana kirkkoa kunnostettiin ja siellä pidettiin jumalanpalveluksia. Vuonna 1944 kirkko oli kuitenkin uudelleen jätettävä. Sodan jälkeen venäläiset käyttivät kirkkoa kananruokatehtaana ja puimalana aina vuoteen 1984 asti, jolloin sen katto ja puurakenteet tuhoutuivat tulipalossa. Tiilirunko jäi kuitenkin jäljelle. Inkeriläiset ja venäläiset ovat perustaneet Kannejärvelle Inkerin kirkkoon kuuluvan luterilaisen seurakunnan. Seurakuntalaiset ovat kunnostaneet betonikattoisena säilyneeseen sakaristoon seurakunnalle kokoontumistilat.


title: Kanneljärven kirkko

text: Kanneljärven kirkosta evakuoitiin muun muassa ehtoolliskalusto ja kirkkotekstiilit. Alttaritaulua ei evakuoitu ja se on tuhoutunut. Kirkon kello on edelleen tornissa. Kanneljärven seurakunta lahjoitti evakuoidun omaisuutensa pääasiassa Perttelin seurakunnalle.


title: Kattokaltevuus

text:
Kattokaltevuus on suhdeluku, jolla ilmoitetaan rakennuksen katon kaltevuuskulmaa vastaava kulmakerroin, esimerkiksi 1:1 (45 asteen kulma). Tällöin katto nousee metrin vaakasuuntaisella matkalla yhden metrin. 1:100 on lähes tasakatto (1% nousu), eli metrillä sentti nousua.
Kattokaltevuus voidaan ilmoittaa myös asteina tai prosentteina.


title: Ylioppilaskunnan Soittajat

text: Ylioppilaskunnan Soittajat (YS) on Helsingin yliopiston piirissä toimiva sinfoniaorkesteri. Orkesterin juuret alkavat vuodesta 1747, jolloin kuninkaan käskykirjeellä Turun akatemian yhteyteen perustettiin Akateeminen Kapelli, Suomen ensimmäinen säännöllisesti toiminut orkesteri. Tuo orkesteri muutti Turun palon jälkeen yliopiston mukana Helsinkiin, ja muuttui vuonna 1868 nimelle Akateeminen Orkesteri. Sillä nimellä orkesteri toimi edelleen Helsingin yliopiston laitoksena, kunnes 14. huhtikuuta 1926 sen tilalle perustettiin ylioppilaiden itse hallinnoima YS. YS merkittiin yhdistysrekisteriin 8. heinäkuuta 1970 ja siitä lähtien se on ollut itsenäinen korporaatio, Ylioppilaskunnan Soittajat ry.


title: Ylioppilaskunnan Soittajat

text: Ylioppilaskunnan Soittajat ry:n kotipaikkakuntana on Helsingin kaupunki ja harjoituspaikkana pääosin Vanha ylioppilastalo, tarkemmin 2. krs:n musiikkisali. Orkesteri konsertoi yleensä Helsingin yliopiston juhlasalissa.


title: Ulkosuomalainen

text: Ulkosuomalainen on vakituisesti Suomen ulkopuolella asuva suomalainen, joka on joko Suomen kansalainen tai suomalaista syntyperää. Ulkosuomalaisia oli vuonna 2010 vajaat 800 000, joista ensimmäisen polven ulkosuomalaisia noin 280 000 ja toisen polven 500 000. Suurin osa heistä asui Ruotsissa (436 000) ja Yhdysvalloissa (104 000). Lisäksi Siirtolaisinstituutin tilastojen mukaan suomalaistaustaisia ihmisiä asui vuonna 2010 Saksassa 14 000, Espanjassa 12 000 ja Iso-Britanniassa noin 10 000. Suomen kansalaisia asui ulkomailla noin 250 000 vuonna 2013. Ulkosuomalainen on voinut muuttaa ulkomaille työn, opiskelun tai perheen vuoksi.


title: Ulkosuomalainen

text: "Ulkokansalainen" on ulkomailla asuva Suomen kansalainen. Ulkokansalaisella on siis kaikki kansalaisuuteen liittyvät oikeudet, mutta myös velvollisuudet. Esimerkkinä oikeuksista on äänioikeus, sillä ulkokansalaiset saavat äänestää valtiollisissa vaaleissa (eduskuntavaalit, presidentinvaalit ja europarlamenttivaalit). Esimerkki velvollisuuksista on puolestaan asevelvollisuus. Ulkokansalaisia, jotka ovat siis osa ulkosuomalaisten joukkoa, on yhteensä noin 250 000. Äänioikeutettuja (täysi-ikäisiä) heistä on noin 210 000.


title: Ulkosuomalainen

text: Työn vuoksi ulkomailla asuvia kutsutaan ekspatriaateiksi. Ulkosuomalaiset ovat monissa maissa keskittyneet tiettyihin kaupunkeihin ja heillä on paikallisia suomalaisyhteisöjä.


title: Ulkosuomalainen

text: Suomi-Seura r.y. on valinnut vuodesta 1993 lähtien vuoden ulkosuomalaisen. Ensimmäiseksi palkinnon saajaksi valittiin amerikansuomalaisten FinnFest-tapahtuman perustaja Robert W. Selvälä Minnesotan Owatonnasta.


title: Ulkosuomalainen

text: Luettelo myöhempien vuosien valituista on artikkelissa Suomi-Seura.


title: Ulkosuomalainen

text: Ulkosuomalaisista on tehty televisiolle useita haastattelu- ja dokumenttiohjelmia. Laajin niistä on noin 60-osainen dokumenttisarja "Ulkosuomalaisen tarina" (Yle 2002–2011). Jaakko Selin on juontanut sarjat "Jaakko ja maailmanvalloittajat" (Yle 2008–) ja "Jaakon matkassa" (Fox 2014). Kolmas on Antti Holman juontama "Antti ja maastamuuttajat" (MTV 2017).


title: DMI

text: DMI, eli Digitaalisen median instituutti, oli Tampereen teknillisen yliopiston erillislaitos. DMI:n tutkimusalueita olivat signaalinkäsittely, digitaali- ja tietokonetekniikka, ohjelmistotekniikka, tietoliikennetekniikka, hypermedia ja ihmiskeskeinen teknologia.


title: DMI

text: Vuonna 2005 DMI juhli 20. toimintavuottaan. TTY:n hallituksen päätöksellä DMI lakkautettiin vuoden 2007 alusta alkaen. Päätös oli lähinnä hallinnollinen ja ennakoi vuoden 2008 alussa toteutunutta TTY:n organisaatiouudistusta. Tutkimustoiminta jatkuu entisellään TTY:n laitoksilla.


title: Vulgar Display of Power

text: Vulgar Display of Power on vuonna 1992 julkaistu metallimusiikkiyhtye Panteran kuudes albumi. Albumin julkaisijana toimi ATCO Records ja tuottajina Terry Date ja Vinnie Paul. Albumin kenties tunnetuin kappale on "Walk" kuten myös mm. kappaleet "Fuckin' Hostile" ja "Mouth for War" ovat myös hyvin tunnettuja.


title: Vulgar Display of Power

text: Kappaleista "This Love", "Walk" ja "Mouth for War" tehtiin musiikkivideot, joissa "This Love" musiikkivideossa on pätkitty joitain osia alkuperäisestä kappaleesta.


title: Stora Enson Veitsiluodon tehtaat

text: Stora Enson Veitsiluodon tehtaat on Kemissä sijaitseva, maailman pohjoisin paperitehdas ja Euroopan neljänneksi suurin paperitehdasintegraatti. Tehtailla työskentelee Stora Enson ja kunnossapitoyhtiö Efora Oy:n (ent. Fortek Oy) palveluksessa yhteensä n. 1 000 henkilöä . Lisäksi tehdasalueella toimii useita ulkopuolisia yrityksiä, jotka työllistävät vakituisesti yli sata henkeä.


title: Stora Enson Veitsiluodon tehtaat

text: Tehtaan päätuotteet ovat päällystetty aikakauslehtipaperi PK5 sekä toimistopaperit (PK2 ja PK3). Veitsiluodon sellutehdas valmistaa sellua hienopaperikoneiden käyttöön noin 400 000 tonnia vuodessa. Tehtaalla toimii myös hiomo, jonka valmistama hioke on aikakauslehtipapereissa sellun ohella käytettävä raaka-aine. Veitsiluodon sahan nykyinen kapasiteetti on noin 150 000 kuutiometriä vuodessa kahdessa vuorossa.


title: Stora Enson Veitsiluodon tehtaat

text: Veitsiluoto oli 1960-luvun loppupuoliskolla Euroopan suurin sanomalehtipaperin tuottaja. Muutos hienopaperiin ja aikakauslehtipaperiin tehtiin 1980-luvun taitteessa nykyisen sulfaattisellutehtaan valmistuttua 1977. Veitsiluodon neljän paperikoneen yhteenlaskettu kapasiteetti on noin miljoona tonnia vuodessa. Veitsiluodon paperitehtaaseen kuuluu myös arkittamo, joka viidellä leikkurillaan (arkkileikkurit 3-7) on kapasiteetiltaan Euroopan suurin A3- ja A4-arkkien valmistaja.


title: Stora Enson Veitsiluodon tehtaat

text: Stora Enson Veitsiluodon tehtaita johtaa DI Juha Mäkimattila 12/2010 alkaen ja sahaa Mika Kuusela.


title: Stora Enson Veitsiluodon tehtaat

text: Veitsiluoto Oy oli Suomen valtion vuonna 1932 perustama metsäteollisuusyhtiö. Yhtiö perustettiin kahden Metsähallituksen eli valtion omistaman sahan perustalle. Sahat olivat 1922 perustettu Veitsiluodon saha Veitsiluodon saarella Kemin edustalla ja vuonna 1903 perustettu Kevätniemen saha Lieksassa. Veitsiluodossa yhtiöllä oli lisäksi vuonna 1930 käynnistynyt sellutehdas. Yhtiön pääkonttori sijaitsi Kemissä. Paperin valmistus Veitsiluodossa alkoi vuonna 1955 ja kymmenen vuotta myöhemmin saarella oli jo neljä paperikonetta. Viides kone lisättiin vuonna 1972.


title: Stora Enson Veitsiluodon tehtaat

text:
Kemijärvi Oy:stä tuli 1960-luvulla osa Veitsiluoto Oy:tä. Kevätniemen sahan Veitsiluoto Oy myi Vapolle 1980-luvulla. Vuonna 1986 Veitsiluotoon fuusioitiin Oulu Oy, joka alkujaan oli Veitsiluoto Oy:n ja Kajaani Oy:n vuonna 1936 Ouluun rakentama sellutehdas.
Veitsiluoto Oy:stä ja toisesta valtionyhtiöstä, Enso-Gutzeit Oy:stä, muodostettiin vuonna 1996 Enso Oy. Enso Oy fuusioitiin ruotsalaisen Stora-yhtymän kanssa nykyiseksi Stora Enso Oyj:ksi vuonna 1998.
Tehtaalla on kolme paperikonetta. Kaikki paperikoneet on suunniteltu alun perin valmistamaan sanomalehtipaperia. Koneiden yhteinen tuotantokyky on 815 000 t/a (hienopaperi 555 000 t/a ja aikakauslehtipaperi 260 000 t/a). Veitsiluodon sellutehdas valmistaa hienopaperikoneiden tarvitseman koivu- ja mäntysellun. Painopaperikoneiden havupuusellu tuodaan Stora Enso -konserniin kuuluvalta Oulun sellutehtaalta.


title: Stora Enson Veitsiluodon tehtaat

text: Paperikoneet PK6 ja PK7 ovat Nuottasaaren paperitehtaalla Oulussa. Tehtaalle on asennettu uusi kuivauskone vuonna 1959. Paperikone PK5:n yhteydessä on myös Wärtsilän alun perin toimittama off-line päällystin, kiillotuskalanterit sekä hiertämö.


title: Stora Enson Veitsiluodon tehtaat

text: Tehtaalla on höyryvoimalaitos, joka tuottaa sellu- ja paperitehtaan tarvitseman lämpöenergian sekä osan sähköstä.


title: Stora Enson Veitsiluodon tehtaat

text: Voimalaitokselle on investoitu esim. seuraavasti:Tehtaalla on oma tehdaspalokunta. Palokunnalla on ainakin seuraava kalusto:Veitsiluoto Oy oli yksi Suomen harvoista kapearaiteista 900 mm:n raideleveyttä käyttäneistä teollisuusyhtiöistä.


title: Stora Enson Veitsiluodon tehtaat

text: Yhtiöllä oli sähköveturivetoinen teollisuusrata Kemin sahalla. Radalla oli yksi veturi, ASEA 152/1922, 0-4-0-sm. Sen erikoisuus oli kapearaideveturiin poikkeuksellisen korkea virroitin, koska ajojohdot oli korkeiden lautatapulien johdosta jouduttu sijoittamaan paljon normaalia ylemmäs (Katso kuva).


title: Stora Enson Veitsiluodon tehtaat

text: Rata liikennöi sähkövoimaisena vuosina 1922–1953. Tämäkään veturi ei kelvannut sotakorvauksena.


title: Stora Enson Veitsiluodon tehtaat

text: Radalla oli myöhemmin liikenteessä yksi Move1-dieselveturi 1970-luvulle saakka. Tarkemmat tiedot puuttuvat.


title: Stora Enson Veitsiluodon tehtaat

text: Viimeinen tehdasalueella liikennöinyt Stora Enson oma veturi oli leveäraiteinen Lokomon C600.


title: Partalansaari

text: Partalansaari on Saimaalla, pääosin Sulkavan ja pieneltä osin myös Puumalan kuntien alueella sijaitseva saari.


title: Partalansaari

text: Saarta ympäröivät suurimpina vesistöalueina itäpuolella Lepistönselkä, luoteispuolella Enonvesi ja lounaispuolella Haapaselkä. Saaren sisällä on yli 80 järveä ja lampea, joista suurimpia ovat Kulkemusjärvi ja Saajuu. Saaren tieyhteydet mantereelle kulkevat pohjoiseen Hakovirran yli kulkevan sillan kautta Sulkavan kunnan keskustaan ja etelään Kietävänsalmen poikki lossilla Viljakansaareen ja edelleen kantatielle 62 Puumalan kirkonkylän kaakkoispuolelle. Saaressa sijaitsevat Sulkavan puolella kaakossa Auvilan, pohjoisessa Kaartilankosken ja lännessä Karjulanmäen kylät. Puumalaan kuuluvat Keriniemen ja Kietävälän kylät. Vakituisia asukkaita on noin 400. Asukkaista 300 on sulkavalaisia ja loput puumalalaisia. Lisäksi saarella on paljon kesäasukkaita.


title: Partalansaari

text: Saaren vanha nimi on Kulkemussalon saari, joka lyheni muotoon Kulkemussaari. Koska saarella on aina asunut paljon Partasia, muuttui nimi vielä kerran, jolloin Partaset saivat "oman" saaren.


title: Partalansaari

text: Partalansaaresta on julkaistu vuonna 1999 kyläkirja "Partalansaaren poluilla". Kirjan on kirjoittanut entinen partalansaarelainen Rauno Pelkonen.


title: Partalansaari

text: Sulkavan Suursoutujen 60 kilometrin reitti kiertää Partalansaaren. Noin puolessa välissä matkaa sijaitsee Varvirannan majoitusalue, jossa retkisoutajat yöpyvät.


title: Boro

text: Boro voi tarkoittaa seuraavia asioita:


title: OBO

text: OBO on laiva, joka voi kuljettaa sekä öljyä (englanniksi "oil"), irtotavaraa ("bulk") että malmia ("ore"), siitä nimi. Ajatuksena on, että laiva voi toimia säiliöaluksena, kun säiliöalusmarkkinat ovat hyvät, sekä irtotavaran ja malmin kuljettajana, kun nämä markkinat ovat hyvät. Laiva voi myös ottaa nestelastin (öljyä) yhdelle matkalle ja kuivan lastin (irtotavaraa tai malmia) toiselle matkalle, ja näin se voi vähentää aikaa, jona se kulkee painolastissa (siis tyhjänä).


title: OBO

text: Ensimmäinen OBO-laiva oli M/S Naess Norseman, jonka A.G. Weser rakensi Norness Shipping -yhtiölle, jota hallitsi norjalainen laivanvarustaja Erling Dekke Næss. Hän oli taitava suunnittelemaan uudentyyppisiä laivoja yhdessä pääsuunnittelijansa T. M. Karlsenin kanssa. Naess Norseman luovutettiin marraskuussa 1965, ja sen pituus oli 250 metriä, leveys 31,6 metriä ja syväys 13,5 metriä.


title: OBO

text: OBO-laivoista tuli pian suosittuja maailman laivanvarustajien joukossa, ja tähän mennessä tällaisia laivoja on rakennettu useita satoja. Laivatyypin loistoaikaa oli 1970-luvun alkupuoli. Seuraavalla vuosikymmenellä selvisi, että laivatyyppi tarvitsee enemmän huoltoa kuin muut laivat. Lisäksi oli kallista vaihtaa märästä lastista kuivaan lastiin, ja se vei myös paljon arvokasta aikaa. Öljyn kuljetuksen jälkeen on helppo vaihtaa malmiin tai muuhun likaiseen irtotavaraan, mutta ei viljaan tai muuhun puhtaaseen irtolastiin. Kun 1970-luvulla rakennetut OBO-laivat ovat tulleet vanhemmiksi, useimpia niistä on käytetty pelkkinä säiliöaluksina tai pelkkinä malmilaivoina. Vielä 1990-luvulla rakennettiin pieni joukko 70 000–100 000 tonnin OBO-laivoja tanskalaisille ja norjalaisille laivanvarustajille.


title: Ropax

text: Ropax (sanoista roll on/roll off ja passenger) on matkustajalaivatyyppi, jossa on pitkät autokaistat henkilöautoille ja paljon rahtitavaratilaa, kuten roro-rahtilaivoillakin. Tavallisesti tällaiset laivat kulkevat 25 solmun (46 km/h) nopeudella.


title: Revalvaatio

text:
Revalvaatio on valuutan ulkoisen arvon korotus suhteessa muihin valuuttoihin. Termiä
revalvaatio käytetään, kun valuutan arvo on kiinnitetty. Jos arvo määräytyy vapaasti markkinoilla, puhutaan valuutan vahvistumisesta. Revalvaation vastakohta on devalvaatio.


title: Revalvaatio

text: Esimerkiksi Kiinan valuutta renminbi oli vuodesta 1994 vuoteen 2005 asti kiinnitetty Yhdysvaltain dollariin. Erityisesti Yhdysvallat vaati Kiinaa revalvoimaan, koska katsoi valuutan arvon olevan liian alhainen. Vuonna 2005 Kiina revalvoi renminbin 2,1 prosenttia Yhdysvaltain dollariin nähden ja sitoi yuanin myös muita valuuttoja sisältävään valuuttakoriin. Revalvaation katsottiin yleisesti olleen liian vähäinen.


title: Immigrant Song

text: Immigrant Song on rockyhtye Led Zeppelinin kappale. Se julkaistiin yhtyeen kolmannella albumilla "Led Zeppelin III" vuonna 1970. Kyseessä on yksi folkhenkisen albumin harvoista raskaista kappaleista.


title: Immigrant Song

text: Kappale esitettiin ensimmäistä kertaa yleisölle 28. kesäkuuta 1970 Bathin festivaaleilla, Somersetissä Englannissa.


title: Immigrant Song

text: ”Immigrant Song” aloitti Led Zeppelinin jokaisen konsertin vuosina 1970 ja 1972. Vuonna 1973 kappale toimi encorena, mutta pian se poistettiin esiintymisistä. Kappaleen liveversio löytyy yhtyeen albumeilta "Led Zeppelin BBC Sessions" (taltioitu vuonna 1971 Lontoossa) ja "How the West Was Won" (taltioitu vuonna 1972 Long Beach Arenalla).


title: Immigrant Song

text: Kappale on Led Zeppelinin harvoja singlejulkaisuja. Se julkaistiin marraskuussa 1970 Atlantic Recordsin kautta. Se sijoittui sijalle 16 Billboard-listalla. B-puolena oli kappale ”Hey Hey What Can I Do”, jota ei julkaistu yhdelläkään yhtyeen studioalbumilla vaan vasta boxilla "Led Zeppelin Box Set" vuonna 1990. Japanin singlejulkaisussa B-puolena oli joko kappale ”Out on the Tiles” tai ”Hey Hey What Can I Do”.


title: Immigrant Song

text: Kappaleessa on jatkuva nopeatahtinen tempo, jossa rummut ja basso ovat pääosassa. Kitara on poikkeuksellisesti sivuosassa. Nopeatahtisen tempon käynnistyessä laulaja Robert Plant päästää kuuluisan kiljaisunsa, joka on lainattu televisiosarjan Salainen agentti 86 tunnusmusiikista.


title: Immigrant Song

text: Kappaleen sanoitus kertoo viikingeistä. Immigrant song kirjoitettiin Led Zeppelinin kiertueella, jonka he tekivät vuoden 1970 puolivälissä. Kiertue alkoi Reykjavikista, Islannissa, jossa ei paljon tuohon aikaan kiertueet pysähtyneet, johtuen syrjäisestä sijainnista ja pienestä väestömäärästä. Innostunut vastaanotto kuitenkin inspiroi Plantia kirjoittamaan laulun.


title: Immigrant Song

text: Seuraavat yhtyeet ovat versioineet "Immigrant Song" -kappaleen:


title: Presence

text: Presence on englantilaisen rockyhtyeen Led Zeppelinin vuonna 1976 julkaistu albumi. Albumia myytiin aikoinaan hyvin, mutta sen kappaleet eivät ole vuosien saatossa nousseet Led Zeppelinin klassikoiden joukkoon. Tunnetuin kappale lienee "Achilles Last Stand", jonka on sanottu vaikuttaneen speed metalin syntyyn.


title: Presence

text: Albumin teko oli vaikeampaa kuin edellisten, koska Robert Plant oli vammautunut auto-onnettomuudessa ja joutui laulamaan pyörätuolissa istuen.


title: Presence

text:
A-puoli
B-puoli


title: In Through the Out Door

text: In Through the Out Door on rockyhtye Led Zeppelinin vuonna 1979 julkaistu albumi. Se nauhoitettiin Tukholmassa, Ruotsissa Polar Studiosissa, jossa ABBAkin on levyttänyt. Hurriganes on myös nauhoittanut "Fortissimo sekä Rockin' Hurriganes"-albuminsa vuosina 1981 ja 1982 samassa studiossa. Levy jäi Zeppelinin viimeiseksi julkaisuksi ennen rumpali John Bonhamin kuolemaa vuonna 1980 ja tätä seurannutta yhtyeen hajoamista.


title: In Through the Out Door

text: Albumin tunnetuin kappale lienee "All My Love", jonka Robert Plant omisti pojalleen, joka oli pari vuotta aiemmin kuollut vatsatulehdukseen. Myös kappaleet "In the Evening" ja "Fool in the Rain" ovat melko suosittuja. Kappale "Wearing and Tearing" oli nauhoitettu näissä studiosessioissa, mutta ei enää mahtunut albumille, joten se julkaistiin postuumisti "Codalla" vuonna 1982.


title: In Through the Out Door

text: Kuten lähes kaikki Led Zeppelinin albumit, myös "In Through the Out Door" nousi listaykköseksi sekä Britanniassa että Yhdysvalloissa, jossa se myi kuusinkertaista platinaa (6 miljoonaa kappaletta) ja pysyi listaykkösenä yhteensä seitsemän viikkoa.


title: In Through the Out Door

text:
A-puoli
B-puoli


title: Hannele Pokka

text: Pirkko Hannele Pokka (s. 25. toukokuuta 1952 Ruovesi) on suomalainen poliitikko ja ympäristöministeriön kansliapäällikkö vuodesta 2008. Hän oli keskustan kansanedustaja vuosina 1979–1994 ja Ahon hallituksen oikeusministeri vuosina 1991–1994. Vuosina 1980–1988 Pokka oli Rovaniemen kaupunginvaltuustossa. Vuosina 1994–2008 Pokka oli Lapin läänin viides maaherra ja ensimmäinen nainen virassa. Koulutukseltaan hän on oikeustieteen tohtori.


title: Hannele Pokka

text: Pokka pyrki presidenttiehdokkaaksi vuoden 1994 presidentinvaaleihin keskustan esivaalissa, mutta ei saanut – niin ikään Lapin vaalipiiristä lähtöisin olevan – Paavo Väyrysen veroista kannatusta.


title: Hannele Pokka

text: Vuonna 2006 Pokka pyrki Kari Nenosen seuraajaksi Oulun kaupunginjohtajaksi. Hän jäi kuitenkin ensimmäisen äänestyskierroksen kolmanneksi ja putosi kisasta. Kaupunginjohtajaksi valittiin Matti Pennanen.


title: Hannele Pokka

text: Hannele Pokka toimi Kalatalouden Keskusliiton puheenjohtajana vuosina 1985–1998. Joensuun yliopisto myönsi Pokalle (ympäristö- ja metsäalan) kunniatohtorin arvon 2009.


title: Hannele Pokka

text: Pokalta on ilmestynyt myös kirjallista tuotantoa.Pokka oli naimisissa Simon kunnanjohtajan, everstiluutnantti (evp.) Esko Tavian kanssa vuodesta 1993. Heillä on vuonna 1994 syntynyt tytär. Liitto päättyi eroon kesäkuussa 2008.


title: Art Spiegelman

text: Art Spiegelman (s. 15. helmikuuta 1948 Tukholma, Ruotsi) on puolanjuutalaista syntyperää oleva yhdysvaltalainen sarjakuvataiteilija, kuvittaja ja toimittaja. Hänen tunnetuin teoksensa on sarjakuvaromaani "Maus".


title: Art Spiegelman

text: Spiegelman syntyi Ruotsissa, missä hänen vanhempansa olivat toisen maailmansodan jälkeen pakolaisina. Hän oli keskeinen hahmo 1960–1970-lukujen underground-sarjakuvalehdissä "Real Pulp, Young Lust" ja "Bizarre Sex". Töitään hän julkaisi useilla eri taiteilijanimillä, kuten Skeeter Grant, Joe Cutrate ja Al Flooglebuckle.


title: Art Spiegelman

text: Vuonna 1968 hän sai lyhyen hermoromahduksen ja toipui siitä psykiatrisessa sairaalassa. Myöhemmin samana keväänä hänen Auschwitzin keskitysleiriltä hengissä säilynyt äitinsä Anja Spiegelman teki itsemurhan. Spiegelman kuvasi traumaattista kokemustaan sarjakuvassa "Prisoner on the Hell Planet (Vankina helvetin planeetalla, sairauskertomus)", jonka hän myöhemmin liitti osaksi sarjakuvaromaaniaan "Maus". "Mausissa" hän kuvaa myös sitä, kuinka hänen isänsä Vladek, joka myös on entinen Auschwitzin keskitysleirivanki, suhtautui tähän sarjakuvaan.


title: Art Spiegelman

text: Spiegelman perusti 1970-luvun puolivälissä undergroundsarjakuvaa julkaisevan lehden Arcade The Comics Revue yhdessä Bill Griffithin kanssa. Ranskalaissyntyisen vaimonsa Françoise Moulyn kanssa Spiegelman perusti vuonna 1980 lehden RAW, joka keskittyi kokeilevaan avantgarde-sarjakuvaan.


title: Art Spiegelman

text: Spiegelman vieraili Angoulêmen sarjakuvafestivaaleilla vuonna 2003. Siellä hän pohti sarjakuvailmaisun poliittista merkitystä ja kertoi, että perustamalla ”taidesarjakuvaa” julkaisevan RAW:n hän halusi vaimonsa kanssa osoittaa sarjakuvan olevan muutakin kuin vain supersankariviihdettä.


title: Art Spiegelman

text: Vuonna 1986 Spiegelman julkaisi "Maus"-romaanin ensimmäisen osan, "Selviytyjän tarina", ja vuonna 1991 toisen osan, "Ja täällä vaikeudet alkoivat". Niissä hän kuvasi vanhempiensa tarinaa juutalaisvainojen ja holokaustin aikana. Maus sai Pulitzerin erikoispalkinnon 1992.


title: Art Spiegelman

text: Spiegelman oli töissä The New Yorkerissa, mutta jätti lehden muutamia kuukausia syyskuun 11. päivän terroristi-iskujen jälkeen. Vuonna 2004 hän julkaisi teoksen "In the Shadow of No Towers", joka kuvaa muun muassa tapahtuman psykologisia vaikutuksia kirjailijaan. Hän asuu sortuneiden tornien lähellä ja oli New Yorkissa iskujen tapahtuessa. Spiegelman kertoi käyttäneensä tunnetilojensa kuvaamisessa useita eri piirrostekniikoita. Kirjan toisessa osassa on vanhoja yhdysvaltalaisia sanomalehtisarjakuvia ja essee, jossa käsitellään sarjakuvan kautta amerikkalaisen sielunmaiseman muuttumista.


title: Art Spiegelman

text: Vuonna 2005 Time-lehti valitsi Spiegelmanin maailman sadan vaikutusvaltaisimman henkilön joukkoon. Angoulêmein sarjakuvafestivaalilla hänelle myönnettiin vuonna 2011 pääpalkinto.


title: Art Spiegelman

text: Spiegelmanin katsotaan edustavan omaelämäkerrallisen sarjakuvan suuntausta. Hänen esikuvanaan on ollut undergroundtaiteilija Justin Green, joka jo vuonna 1972 julkaisi omaa elämäänsä ja ongelmiaan kuvaavan sarjakuvan "Binky Brown meets The Holy Virgin Mary". Spiegelman sai innoituksen Greenin sarjakuvasta ja alkoi kertoa sarjakuvan muodossa omaistensa traagista elämäntarinaa: ”Olen Justin Greenille hurjasti velkaa. Ilman Binky Brownia ei olisi olemassa Mausia. Mielestäni yksi osa viisikulmaisesta Pulitzer-palkinnostani kuuluu hänelle (...) Justin taikoi sarjakuvan ruuduista yksityisiä rippituoleja. Uuden genren keksiminen ei ole mikään pikku juttu.” Muita merkittäviä omaelämäkerrallisia sarjakuvataiteilijoita ovat muun muassa Marjane Satrapi, Raymond Briggs, Harvey Pekar, Keiji Nakazawa ja Pauli Kallio.


title: Sähkömotorinen voima

text: Sähkömotorinen voima (smv), jota usein merkitään formula_1, on jännitelähteen potentiaaliero. Nimitys on sikäli harhaanjohtava, että kyseessä ei ole mikään mekaaninen voima ja sen mittayksikkö onkin jännitteen yksikkö voltti. Sähkömotorinen voima kuvastaa energian määrää, jonka jännitelähde käyttää kuljettaakseen yksikkövarauksen sähköpiirin läpi.


title: Sähkömotorinen voima

text: Käsite tulee esille lähinnä piiriteoriassa Theveninin menetelmän sekä magnetismin yhteydessä. Lisäksi joskus sähkömotoriseksi voimaksi sanotaan kuormittamattoman virtapiirin jännitettä.


title: Berkshire Hathaway

text: Berkshire Hathaway on New Yorkin pörssissä noteerattu sijoitusyhtiö. Berkshire Hathawaylla on noin 340 500 työntekijää, joista lähes kaikki toimivat yrityksen tytäryhtiöissä. Maailman kolmanneksi rikkain henkilö Warren Buffett omistaa yrityksestä 18,8 prosenttia ja käyttää 32,3 prosentin äänivaltaa (heinäkuussa 2015). Yritys on viimeiset 25 vuotta tuottanut poikkeuksellisen korkean 25 prosentin tuoton sijoitetulle pääomalle.


title: Berkshire Hathaway

text: Yhtiö oli vuoden 2012 Fortune 500 -listalla seitsemännellä sijalla.


title: Berkshire Hathaway

text: Berkshire Hathawayn omistamat yritykset toimivat monilla eri aloilla. Yksi tärkeimmistä toimialoista on vakuutustoiminta sisältäen mm. autovakuutusyhtiön Geico sekä jälleenvakuutustoimintaa. Lisäksi toimintaan sisältyy hyvin monipuolisesti eri liiketoimintaa kuten energian tuotanto (Berkshire Hathaway Energy ja sen tytäryhtiöt kuten MidAmerican Energy Company, PacifiCorp ja Oncor Electric Delivery), mattojen, rakennusmateriaalien ja kenkien valmistus, lentoihin liittyvä vuokraus (NetJets Inc.) ja koulutus (Flight Safety Inc.), jalokivien ja huonekalujen vähittäiskauppa, sanomalehden julkaisu, suklaan ja makeisten myynti jne. Talousliiketoimintaan sisältyy investointistrategiat (BH Finance), lainaus (Berkshire Hathaway Credit Corporation ja Clayton Homes) ja laitteiden kuljetus ja huonekalujen vuokraus (XTRA ja CORT). Toimitusjohtajat vastaavat tytäryritysten toiminnasta itsenäisesti. Investoinneista vastaa Warren Buffett yhdessä kahden avustavan sijoitusjohtajan kanssa. Osakemarkkinoille tehtyjen investointien markkina-arvo oli yli 117 miljardia dollaria 31.12.2014. Investointeihin sisältyi vuonna 2014 mm. American Express, Coca-Cola Company, Moody’s Corporation, IBM, Procter & Gamble, Wal-Mart ja Wells Fargo.


title: Berkshire Hathaway

text: Berkshire korvasi vuonna 2010 ostamansa rautatieyhtiön Burlington Northernin S&P 500-indeksissä, josta se oli sitä ennen ulkona suuresta markkina-arvostaan huolimatta, koska sen osakkeet eivät olleet tarpeeksi likvidejä.


title: Palkkaorjuus

text: Palkkaorjuus on mm. marxilaiseen historiankäsitykseen kuuluva termi, jonka Karl Marx kehitti kuvaamaan työväestön asemaa porvarillisessa yhteiskunnassa. Tämän historiakäsityksen mukaan palkkaorjuus kuuluu osana yhteiskunnallisen kehityksen jatkumoon joka on alkanut alkuyhteiskunnasta ja kehittynyt orjanomistuksen, feodalismin (maaorjuus) kautta kapitalismiin jossa työväestö elää porvariston diktatuurissa palkkaorjina. Palkkaorjan asemaan kuuluu, että hän on epävapaa ollessaan riippuvainen kapitalistin (so. työnantajan) maksamasta palkasta. Teoriaan kuuluu, että tulevaisuudessa sosialistisen vallankumouksen kautta tämä orjuuden muoto poistuisi.


title: Haagan peruskoulu

text: Haagan peruskoulu sijaitsee Etelä-Haagassa osoitteessa Isonnevantie 16. Koulussa toimii nykyään luokat 1-9, mutta peruskoululla oli myös yläaste Mäkipellontiellä, jossa työskentelivät luokat 7-9 ja joiden kanssa samassa rakennuksessa toimi Länsi-Helsingin lukio, joka sittemmin lakkautettiin ja rakennus toimii nykyään väistökouluna. Haagan peruskoulu perustettiin vuonna 2003, sitä ennen Mäkipellontien rakennuksessa toimi Helsingin toinen normaalikoulu.


title: Haagan peruskoulu

text: Ala-asteella ja yläasteella on liikunta-, matematiikka- ja luonnontiedepainotus. Koulun tarjoamat kielivaihtoehdot ovat saksa, latina, englanti, espanja, ruotsi ja ranska .


title: Nina Jääskeläinen

text: Nina Virpi Hannele Jääskeläinen (s. 27. maaliskuuta 1966 Lieto) on suomalainen näyttelijä.


title: Nina Jääskeläinen

text: Hänen rooleistaan tunnetuimpia ovat Pipsa Tiilikainen saippuasarjassa "Salatut elämät" 2005–2006 sekä Iris Vesa draamasarjassa "Samaa sukua, eri maata". Merkittävä on myös hänen roolinsa elokuvassa "Päätalo" (2008).


title: Nina Jääskeläinen

text: Jääskeläinen on naimisissa Marko Leskisen kanssa. Heillä on kaksi lasta.


title: Sanna-June Hyde

text: Sanna-June Irmeli Hyde (s. 11. helmikuuta 1976 Colchester, Yhdistynyt kuningaskunta) on englantilais-suomalainen näyttelijä, joka työskentelee Helsingin kaupunginteatterissa. Hyde on opiskellut näyttelijäksi Lontoossa. Hän on esiintynyt myös Joensuun ja Espoon kaupunginteatterissa sekä Komediateatteri Arenassa. Vuosina 2004–2006 Hyde esitti televisiosarjassa "Salatut elämät" opettaja Teresa Ala-Uotilaa, josta tuli joksikin aikaa Heli Sievisen tyttöystävä. Vuodesta 2006 lähtien Hyde on näytellyt Helsingin kaupunginteatterissa.


title: Sanna-June Hyde

text: Hyde esiintyi vuonna 1997 vierailevana naislaulajana HIM-yhtyeen esikoislevyllä "Greatest Lovesongs Vol. 666" laulaen coverversion Blue Öyster Cultin kappaleesta ”(Don't Fear) The Reaper”.


title: Kapteeni (lentäjä)

text: Kapteeni on liikennelentäjillä korkeampi arvo, jota edeltää arvoasteikossa perämies. Nimitys johtaa juurensa 1930-luvulta, jolloin "lentävät laivat" yleistyivät. Lentokoneissa kapteenin paikka on ohjaamossa vasemmalla ja perämiehen oikealla puolella. Helikoptereissa kapteeni istuu oikealla puolella, ja perämies vasemmalla. Kapteeni on koneensa päällikkö ja viime kädessä vastuullinen koneesta. Kapteenilla on hihassaan tunnuksena neljä raitaa, kun taas perämiehellä on raitoja kokemuksesta riippuen kaksi tai kolme.


title: Kapteeni (lentäjä)

text: Kapteeniksi ei voi kouluttautua, vaan jokainen kapteeni on aloittanut uransa perämiehenä. Kapteenin, kuten perämiehenkin, virallinen titteli on liikennelentäjä. Kapteeniksi tullaan lentotuntien mukaan, ja pätevöitymiseen vaadittava tuntimäärä voi vaihdella eri lentoyhtiöillä. Siksi ei olekaan tavatonta, että koneen ohjaamossa istuu kaksi kapteenia. Heistä virkaiältään vanhempi toimii koneen päällikkönä. Lisäksi pätevöityminen on konetyyppikohtaista. Esimerkiksi ATR-potkuriturbiinikoneen kapteeni voi olla MD-11-koneessa korkeintaan perämies ja sitäkin vasta tyyppikoulutuksen jälkeen.


title: Kapteeni (lentäjä)

text: Lentokapteeni-nimitystä käytetään toisinaan virheellisesti koneen päälliköstä. Lentokapteeni on arvonimi, jonka tasavallan presidentti voi antaa ansioituneelle lentäjälle. Silti monesti kapteenista käytetään yleiskielessä nimitystä lentokapteeni selventämään sitä, että kyseessä on lentokoneen kapteeni eikä esimerkiksi sotilasarvo.


title: Mariko

text: Liisa Mariko Pajalahti (aiemmin Mari Liisa Pajalahti, s. 15. maaliskuuta 1979) on Kwan-yhtyeen laulaja ja joogaohjaaja. Kwan julkaisi neljä albumia vuosina 2001–2006. Marikon albumi "Fabulous Tonight" ilmestyi 2008.


title: Mariko

text: Hän on myös näytellyt muun muassa saippuasarjassa "Salatut elämät" Virpi Hurmeen roolia vuonna 2000.


title: Mariko

text: Mariko kilpaili Tanssii tähtien kanssa -sarjan kaudella 2007 parinaan tanssinopettaja Aleksi Seppänen. Mariko voitti kilpailun parinsa kanssa. Mariko kävi 6. huhtikuuta 2007 tuomaroimassa Suomen Idolsin kolmannen tuotantokauden viimeisessä, kuudennessa finaalissa. Mariko oli mukana Nelonen-kanavan Selviytyjät Suomi -tosi-tv-sarjassa vuonna 2018.


title: Mariko

text: Kwan-yhtyeessä hän on tehnyt sanoituksia yhtyeen toisen laulajan Tidjân Ban kanssa. Lisäksi "Fabulous Tonight" -albumin kappaleet ovat suuremmaksi osaksi Marikon ja albumin tuottajan Pauli Rantasalmen yhdessä tekemiä. Mariko vierailee myös KMA-yhtyeen kappaleella ”Kuuma kissa” jonka tekemiseen hän myös osallistui.


title: Tarmo Koivisto

text: Tarmo Uolevi Koivisto (s. 3. heinäkuuta 1948 Orivesi) on suomalainen sarjakuvataiteilija, -kirjoittaja, karikatyyripiirtäjä ja graafikko, jonka tunnetuin sarjakuva on Mämmilä. Koivisto tunnetaan myös nimimerkillä Tape.


title: Tarmo Koivisto

text: Koivisto valmistui ylioppilaaksi vuonna 1967 ja graafikoksi vuonna 1984 Taideteollisesta Korkeakoulusta. Hän osallistui Will Eisnerin ”mestarikurssille” vuonna 1990.


title: Tarmo Koivisto

text: Koivisto on Suomen tunnetuimpia sarjakuvantekijöitä. Koiviston päätyö, Mämmilä, on kasvanut sarjakuvasta käsitteeksi. Osuuskunta Käyttökuvan yhteistyönä tekemä Mämmilä alkoi ilmestyä vuonna 1975 siirtolaislehti "Suomen Sanomissa", josta se siirtyi keväällä 1976 "Me"-lehteen. Vuonna 1983 sarjakuva siirtyi "Helsingin Sanomien" kuukausiliitteeseen. Tällä paikalla sarja ilmestyi yhteensä 13 vuotta, vuoteen 1996 asti. Vuodesta 1997 lähtien Helsingin Sanomien kuukausiliitteessä on ilmestynyt Koiviston sarjakuva "Tää kaupunki" (myöhemmältä nimeltään "Pääkaupunki").


title: Tarmo Koivisto

text: Koivisto on saanut lukuisia palkintoja, muun muassa Puupäähatun 1978, Krokodil-patsaan 1980, Strippi-Lempin 1989, Lempi Grand Prix'n 1991, valtion taideteollisuuspalkinnon 1992 ja Oriveden kaupungin kulttuuripalkinnon 1996. Valtion viisivuotista taiteilija-apurahaa hän sai vuosina 1997–2002. Vuonna 2008 Koivisto sai Kaarina Helakisa -palkinnon ja vuonna 2018 Pro Finlandia mitalin.


title: Tarmo Koivisto

text: Koivisto on vetänyt Afrikassa ja Intiassa sarjakuvapiirtäjäkursseja, jotka ovat olleet sarjakuvan keinoin toteutettavaa kehitysapua. Projektiin liittyy sekä kirjana että verkossa julkaistu "Comics with an Attitude".


title: Tarmo Koivisto

text: Koiviston poikia ovat Kemopetrol-yhtyeen perustajajäsen kosketinsoittaja Kalle Koivisto sekä sarjakuvapiirtäjä Topi Koivisto.


title: FC Flora

text: FC Flora on jalkapalloseura Tallinnasta, Viron pääkaupungista. Seura on perustettu vuonna 1990 ja sen miesten edustusjoukkue pelaa Viron pääsarjassa Meistriliiga.


title: FC Flora

text: Flora on Viron suurin urheiluseura, jonka joukkueissa pelaa 2 000 lasta ja 55 täysipäiväistä ammattilaisurheilijaa. Joukkueen kotikenttä on Tallinnassa sijaitseva 9 300 -paikkainen A. Le Coq Arena.


title: Nevermind

text: Nevermind on yhdysvaltalaisen rock-yhtye Nirvanan toinen studioalbumi, joka julkaistiin 24. syyskuuta 1991 DGC Recordsin kautta. Albumin nimi on peräisin punk-yhtye Sex Pistolsin albumin "Never Mind the Bollocks, Here's the Sex Pistols" nimestä. "Nevermindia" on myyty noin 26 miljoonaa kappaletta maailmanlaajuisesti.


title: Nevermind

text: Nevermind on Nirvanan myydyimpiä albumeita. Monien kriitikoiden mielestä Nevermind on paras 1990-luvulla julkaistu levy. Albumin tunnetuinta kappaletta "Smells Like Teen Spirit" soitettiin valtavasti radioissa ja siihen tehty musiikkivideo on MTV:n kaikkien aikojen näytetyin. Seuraavana vuonna julkaistut singlet "Come As You Are", "Lithium" ja "In Bloom" nostivat yhtyeen sekä Nevermind-albumin suosiota entisestään.


title: Nevermind

text: Albumi äänitettiin vuosina 1990–1991, ja sen julkaisi Geffen Records. Albumi pääsi ilmestyessään ensimmäiselle sijalle "Heatseekers"-albumilistalla ja pääsi ennen pitkää ensimmäiselle sijalle myös Billboard 200 -listalla, lähinnä "Smells Like Teen Spirit" -singlen suosion saattelemana. Albumin on tuottanut Butch Vig. Albumin kappaleet "Territorial Pissings" ja "Stay Away" ovat albumin ainoita punk rock -vaikutteisia kappaleita. Albumi on ensimmäinen Nirvanan levy, jossa rumpuja soittaa Dave Grohl. Levyn kannessa oleva vauva, joka ui dollarin setelin perässä, on Spencer Elden (s. 1991). Vuonna 1992 komediamuusiikkia tekevä Weird Al Yankovicin albumissa "Off the Deep End" Weird Al teki samantapaisen kannen kuin alkuperäisessä Nevermindissä. Siinä vauvan tilalla oli itse Weird Al Yankovic joka ui kannessa donitsin perässä.


title: Nevermind

text: Nevermind-albumin kappaleita tehdessä suurin innoittaja oli punk rock, Alternative rock ja muut genret. Kurt Cobain jäljitteli Smells Like Teen Spirit -kappaletta tehdessään Pixiesin tyyliä. Albumin kappaleissa Territorial Pissings ja Stay Away on käytetty paljon punktyyliä. Kappaleet "Drain You" ja albumin bonuskappale "Endeless Nameless" ovat suurimmaksi osaksi tyyliltään experimental rockia ja noise rockia.


title: Nevermind

text: Kurt Cobainin suurin innoittaja oli John Lennon ja täten albumin melodioissa on paljon The Beatles- vaikutteita.


title: Nevermind

text: Albumin ensimmäinen single on Nirvanan tunnetuin kappale Smells Like Teen Spirit, joka julkaistiin syksyllä 1991. Singlen B-puolina kuullaan kappaleet "Aneurysm" ja "Even In His Youth". Smells Like Teen Spiritistä tehtiin myös musiikkivideo, jossa Nirvana soittaa erään koulun liikuntasalissa. Video viittaa Kurt Cobainin high-school-vuosiin.


title: Nevermind

text: Albumin toinen single Come As You Are julkaistiin maaliskuussa 1992. Sen B-puolina ovat kappaleet "Endless Nameless" ja live-versiot kappaleista "Drain You" ja "School". Albumin kolmas single on Lithium, joka julkaistiin heinäkuussa 1992. Singlen B-puolina kuullaan "Been A Son" kappaleen liveversio sekä Curmudgeon. Nirvana esitti "Lithiumin" vuonna 1992 MTV Video Music Awardseissa. Viimeinen single In Bloom julkaistiin lokakuussa 1992.


title: Nevermind

text: Kaikki kappaleet kirjoittanut Kurt Cobain, ellei toisin mainita.


title: Nevermind

text: Vuonna 1999 Nevermind julkaistiin box-setinä Nirvanan albumin In Uteron kanssa.


title: Ten (Pearl Jamin albumi)

text: Ten on rock/grunge-yhtyeen Pearl Jamin esikoisalbumi. Albumi on Pearl Jamin myydyin ja sisältää yhtyeen tunnetuimpia hittejä kuten ”Alive”, ”Even Flow” ja ”Jeremy”. Varsinkin ”Jeremy” sai suosiota osakseen sen videon takia, se voitti MTV-gaaloissa muun muassa kategorioissa "Vuoden musiikkivideo" ja "Paras yhtyevideo". Ten on saanut nimensä yhtyeen suosikkikoripalloilijan Mookie Blaylockin pelinumerosta.


title: Ten (Pearl Jamin albumi)

text: ¹Releasen lopussa on piilokappale "Master/Slave" alkaen ajassa 5:20.


title: Ten (Pearl Jamin albumi)

text: ²Äänitetty 3.8.1991 RKCNDY:ssä Seattlessa.Kappaleesta "Black" ei ole tehty virallista singleä, vaikka niin väitetään.


title: Voznesenje

text: Voznesenje (, suom. myös Syvärinniska) on kaupunkimainen taajama ja samannimisen kaupunkikunnan keskus Leningradin alueen Koskenalan piirissä Venäjällä. Se sijaitsee Syvärijoen niskalla Äänisen lounaiskolkassa, joen molemmin puolin. Paikkakunnalla on noin 2 700 asukasta (2008).


title: Voznesenje

text: Voznesenje on tärkeä metsäteollisuuden satama. Se sijaitsee Volgan–Itämeren vesitien varrella ja sai alkunsa vuonna 1852, kun tähän kuuluva Äänisen kanava valmistui. Kaupunkityyppinen taajama siitä tuli 1935. Voznesenjessa on joen poikki kulkeva lauttayhteys. Paikkakunnalla on korjaustelakka ja metsäteollisuutta.


title: Voznesenje

text: Voznesenjen kuntaan kuuluvia kyliä ovat Ruskeakangas (Красный Бор, "Krasnyi bor"), Himjoki (Гимрека, "Gimreka"), Karnavolok (Карнаволок) ja Kallioinen (Щелейки, "Štšeleiki).


title: Voznesenje

text: Voznesenje oli 1920-luvulla vepsäläisten etnistä asuinaluetta yhdistävä paikka. Vielä 1960- ja 1980-luvuilla kylän väitettiin olevan ikivanha venäläisten asuinpaikka. Kuitenkin kenttätutkimukset vuosina 1981-1983 osoittivat aivan jotakin muuta. Aihe oli vielä 1980-luvulla niin tulenarka, ettei siitä voitu avoimesti keskustella julkisuudessa. Tutkimukset osoittivat Voznesenjen olevan alun perin Äänisenrannan ja Syvärin eteläpuolella asuneiden vepsäläisten yhteinen kohtaamis- ja kauppapaikka. Voznesenje muodostaa toisen paikoista Vinnytsjan ohessa, joissa vepsäläisten yhtenäinen asuinalue on pyritty rikkomaan venäläisasutuksella. Erityisesti 1950-luvun loppupuolella venäläistyminen vahvistui ja vepsäläisyys katosi olemattomiin. Taustalla on lakkautettavien perspektiivittömien kylien lakkauttamispolitiikka, jossa neuvostohallinto ohjasi vepsäläisasutusta tiettyihin paikkoihin. Politiikalla tähdättiin vepsäläisasutuksen siirtämiseen syrjäisempiin saarekkeisiin ja näin katkaisemaan heidän keskinäinen kanssakäyminen perinteiseltä pohjalta.


title: Voznesenje

text: Jatkosodassa Voznesenje oli suomalaisten hallussa, joiden vetäytyessä taajama poltettiin. Suomalaiset pioneerit rakensivat 392,15 metriä pitkän sillan Syvärin yli. Sillan ajoradan leveys oli 6 metriä ja jänneväli 8 metriä, joita kannatti 8 halkaisijaltaan 15 tuuman paalua. Kenraali Oesch vihki lyhyellä puheellaan sillan käyttöön 5. huhtikuuta 1942 ja totesi sen olevan Suomen pisin silta ja yhdistävän pysyvästi joen etelä- ja pohjoisrannan toisiinsa. Juhlallisuuksiin kuului kenttäjumalanpalvelus ja ohimarssi torvisoittokunnan soittaessa Porilaisten marssin. Vihkimisestä ei tiedotettu julkisuuteen.


title: Johan Svendsen

text: Johan Severin Svendsen (30. syyskuuta 1840 Kristiania – 14. kesäkuuta 1911 Kööpenhamina) oli norjalainen säveltäjä, viulisti ja kapellimestari, Norjan musiikin keskeisimpiä hahmoja Edvard Griegin ohella.


title: Johan Svendsen

text: Johan Svendsen syntyi Kristianiassa (nyk. Oslo) sotilasmuusikon perheeseen ja opiskeli nuoresta alkaen viulun-, huilun- ja klarinetinsoittoa. Hän opiskeli Saksassa Leipzigin konservatoriossa vuosina 1863–1867, aluksi viulunsoittoa, mutta vasemman käden hermovika pakotti hänet luopumaan viulistinurasta, ja hän keskittyi sävellysopintoihin. Leipzigin-kautensa jälkeen Svendsen palasi vuodeksi Norjaan ja piti kaksi sävellyskonserttia ja sen jälkeen matkusteli eri puolilla Eurooppaa (mm. Pariisissa, Leipzigissa ja Bayreuthissa). Palattuaan Norjaan hän työskenteli Oslossa Musiikkiyhdistyksen kapellimestarina 1872–1877 ja 1881–1883 ja siirtyi sen jälkeen Tanskan pääkaupunkiin Kööpenhaminaan Kuninkaallisen teatterin kapellimestariksi 1883–1908. Hän teki kapellimestarina kiertueita ja esiintyi myös Helsingissä.


title: Johan Svendsen

text: Svendsen sävelsi ensi sijassa soitinmusiikkia, niin absoluuttista musiikkia, kuten kaksi sinfoniaa (1867 ja 1876), kuin puolittain ohjelmallisiakin orkesterirunoelmia, joihin kuuluvat "Pariisin karnevaali" (1872) ja "Romeo ja Julia" (1876). Svendsenin sävellystyylissä yhdistyvät sekä klassiset että romanttiset vaikutteet, ja hän ammensi innoitusta norjalaisesta kansanmusiikista. Suurimuotoisissa teoksissaan hän käyttää taitavasti laajoja muotorakenteita. Hänen pääteoksenaan voidaan pitää 2. sinfoniaa, joka muistuttaa Johannes Brahmsin tyyliä. Svendseniin suosituimpiin teoksiin kuuluu myös romanssi viululle ja orkesterille (1881).


title: Roger (radioliikenne)

text: Roger on radioliikenteessä käytetty lyhenne, jota käytetään ilmaisemaan, että viesti on vastaanotettu ja ymmärretty. On tärkeää huomata, ettei "roger" kuitenkaan tarkoita, että vastaanottaja toimisi saadun viestin mukaisesti. Ennen puheliikenteen kehittymistä kirjainta "R" (.-.) käytettiin sähkötysliikennöinnissä ilmaisemaan sitä, että sanoma oli ymmärretty tai lyhyenä tapana ilmaista sana "kyllä". Noin vuonna 1938 sotilasliikenteessä otettiin käyttöön "R"-kirjainta ("received", "vastaanotettu") vastaavaksi foneettiseksi sanaksi "Roger" (sen korvasi myöhemmin "Romeo").


title: Jihad

text: Jihad [jihad tai džihad] () on islamin käsite, joka tarkoittaa sananmukaisesti ’kamppailua’ tai ’kilvoittelua’ ja jota käytetään niin aseellisesta taistelusta kuin sisäisestä kilvoittelustakin. Jihad on islamissa keskeinen käsite, joka esiintyy usein islamin pyhässä kirjassa Koraanissa. Siinä termiä käytetään aluksi väkivallattomasta vastarinnasta ja myöhemmissä säkeissä etupäässä sotilaallisessa merkityksessä. Profeetta Muhammadin elämäkerrasta noin kolme neljäsosaa on omistettu jihadille. Profeetan elämän perimätiedosta eli haditheista aseellista jihadia käsittelevät etenkin Sahih al-Bukharin kokoamat hadithit, joissa profeetta korostaa useasti pyhän sodan tärkeyttä.


title: Jihad

text: Aseellinen jihad on sallittua perinteisen tulkinnan mukaan islamin puolustamiseksi tai islamin vahvistamiseksi ja levittämiseksi, ja sille on laadittu tarkat eettiset säännöt. Myös hyökkäyssota islamin valtapiirin laajentamiseksi on perinteisissä tulkinnoissa oikeutettu jihadina. Islamilaisessa perinteessä maailma on jaettu islamin alueeseen ("dar al-islam") ja sodan alueeseen ("dar al-harb"), joista jälkimmäinen tarkoittaa kaikkia niitä maita, jotka eivät ole kääntyneet islamiin vaikka kutsu ("da'wa") on esitetty; islamilaisen valtion päämiehen velvollisuutena tehtävänä olisi julistaa sota tällaisia alueita vastaan. Rauhanomaisempaan islamtulkintaan sitoutuneet oppineet ovat esittäneet, että aseellinen jihad tulisi ymmärtää oikeutetuksi vain puolustussotana. Historiallisesti islamilaisen valtion levittäminen yhtä lailla arabien kuin turkkilaistenkin toimesta on kuitenkin ymmärretty aina jihadiksi. Modernit jiihadistijärjestöt kuten Isis käyvät jihadia hyökkäyssotana, jonka tavoitteena on islamilaisen kalifaatin perustaminen. Sisäisen jihadin käsite syntyi 800-luvulla, ja käsitys siitä ”suurempana jihadina” nojaa pitkälti keskiaikaiseen suufilaiskirjallisuuteen. Sisäisen jihadin merkitystä on alettu korostaa nykyaikana etenkin länsimaisessa keskustelussa.


title: Jihad

text: "Jihad" () on substantiivi, joka tarkoittaa sananmukaisesti ’kamppailua’ tai ’kilvoittelua’. Sanan juuri on arabiankielinen verbi "jahada", ’kamppailla’. Samaa juurta ovat myös sanat "mujahidin", ’jihadin kävijät’ ja "ijtihad", ’lainopillinen voimanponnistus’.


title: Jihad

text: Jihad on islamissa keskeinen käsite. Sana esiintyy eri muodoissaan islamin pyhässä kirjassa Koraanissa 41 kertaa, yleensä yhteydessä ”taistella Jumalan puolesta”. Jihadia käsitellään laajasti myös profeetta Muhammadin elämän perimätiedossa, haditheissa.


title: Jihad

text: Koraanissa jihad-termin käyttö jakaantuu kahteen erilaiseen ajanjaksoon. Mekassa asuessaan Muhammad oli 12 vuoden ajan rauhanomainen saarnaaja, ja jihadin käsitteeseen viitataan tuolta ajalta peräisin olevissa säkeissä henkilökohtaisen hurskauden merkityksessä ja sinnikkyydessä, jolla islamia saarnattiin. Väkivaltaan Muhammad ei tuona aikana seuraajiaan kehottanut, vaan jihad oli aina väkivallatonta vastarintaa. Muhammadin paettua Medinaan ja ryhdyttyä kristittyjä ja juutalaisia vastaan taistelevaksi sotilaskomentajaksi jihadin käyttö Koraanissa lisääntyi ja se sai etupäässä sotilaallisen merkityksen. Koraanin jihad-kohdat käsittelevät muun muassa taistelemista, sotavankien kohtelua, aselepoa, puolueettomuutta, sotataktiikoita, sodan aloittamista ja lopettamista sekä sotasaalista.


title: Jihad

text: Profeetta Muhammadin elämäkerrasta eli "Sirasta" noin kolme neljäsosaa on omistettu jihadille. Haditheista luotettavimpina pidetyistä Sahih al-Bukharin niistä haditheista, jotka viittaavat jihadiin, lähes kaikki käsittelevät aseellista jihadia. Niissä Muhammad korostaa useasti pyhän sodan käymisen tai rahoittamisen tärkeyttä ja ylistää marttyyrikuolemaa: ”Mies, joka kuolee ottamatta osaa jihadiin, eikä koskaan halunnutkaan pyhään sotaan, kuolee tekopyhän kuoleman”, tai ”Muslimi, joka elää parasta elämää, on aina valmistautunut pyhään sotaan Jumalan nimessä ja joka on jatkuvasti varuillaan kuulemaan sodan äänet ja avun huudot ja on halukas kohtaamaan varman kuoleman.”


title: Jihad

text: Jihad jaetaan joskus ”suurempaan” ja ”pienempään” jihadiin. Jako on peräisin hadithista, jossa Muhammadin kerrotaan taistelun jälkeen kutsuneen sitä pienemmäksi jihadiksi mutta sisäistä kamppailua suuremmaksi jihadiksi. Lainauksella on ollut suuri merkitys joillekin muslimeille, mutta jotkut uskonoppineet pitävät sen alkuperää epäluotettavana ja käsittävät jihadin päämerkitykseksi pyhän sodan.


title: Jihad

text: Jihad merkitsee eri ihmisille eri asioita, ja sen päämerkityksestä on useita tulkintoja. Lähi-idän tutkimuksen professori Michael Bonnerin mukaan jihadin merkitys on joskus kommentoijan valinnasta riippuen joko sellainen, joka osoittaa islamin sisäänrakennetun väkivaltaisuuden ja sivistymättömyyden, tai sellainen, joka osoittaa sen rauhanomaisuuden ja sisäänpäin suuntautuneisuuden.


title: Jihad

text: Islamin tutkimuksen professori Jaakko Hämeen-Anttilan mukaan maltillisen muslimienemmistön kannalta jihadissa on kyseessä niin sanottu suurempi eli sisäinen jihad, joka tarkoittaa kamppailua sisäistä pahuutta vastaan. Jokaisen ihmisen täytyy kamppailla uskonnollisin ja tietoisin keinoin itsessään olevaa sisäistä pahuutta vastaan, ettei se saa yliotetta. Vastaavasti niin sanottu pienempi eli ulkoinen (aseellinen) jihad tarkoittaa taistelua islamin vihollista vastaan, mutta sen katsotaan olevan oikeutettu ainoastaan puolustustilanteessa. Tämä pienempi jihad on harvinaisempi ja rajatumpi.


title: Jihad

text: Islamin historian tutkija David Cookin mukaan jihadin alkuperäinen ja keskeinen merkitys on nimenomaan fyysinen ja väkivaltainen sota eikä joidenkin länsimaisten apologistien korostama sisäinen kamppailu. Cookin mukaan jihad käsitetään sodaksi niin islamin varhaisessa kirjallisuudessa kuin nykyisin islamilaisten maiden omankielisissä keskusteluissakin. Historioitsija Bernard Lewisin mukaan jihadin käsittäminen henkisenä ja moraalisena kamppailuna on joidenkin nykyajan muslimiteologien käsitys – varhaisten uskonoppineiden selvä enemmistö pohti jihadia sodan käsittein Koraanin ja hadithien kohtien pohjalta.


title: Jihad

text: Jihadin nykyinen tulkinta voidaan jakaa kolmeen koulukuntaan. Apologeettinen koulukunta syntyi 1800-luvulla: se vastustaa länsimaista käsitystä, jossa jihad nähdään islamin levittämisenä sotilaallisella voimalla. Apologeettien mukaan jihad on sallittua ainoastaan puolustustaistelussa, ja heidän mielestään keskiajan muslimiajattelijoiden käsitys jihadista valloitussotana oli väärä. Modernistinen koulukunta painottaa jihadissa sen laajempia eettisiä ulottuvuuksia ja tulkitsee termiä nykyaikaisilla ja kansainvälisillä käsitteillä. Heillekin jihad merkitsee puolustautumista hyökkäystä vastaan rajoitetuin tavoittein ja välinein. Uusherännäinen koulukunta katsoo jihadin alkuperäisen merkityksen olevan islamin levittäminen maailmanlaajuiseksi, joskaan ei pakkokäännytyksen kautta. Tämä koulukunta käykin aluksi jihadia muslimimaiden epäislamilaisia hallituksia vastaan vaihtaakseen heidät todellisiin muslimeihin ja ryhtyy ulkopuolelle ulottuvaan jihadiin vasta sen jälkeen.


title: Jihad

text: Politiikantutkija Richard A. Nielsenin mukaan islamilaisten uskonoppineiden ("ulama") julkinen kanta jihadiin riippuu paljon heidän asemastaan. Ne uskonoppineet, joilla on valtiollinen virka opettajana, saarnaajana, byrokraattina tai neuvonantajana moskeijoissa, yliopistoissa tai ministeriöissä, myötäilevät maidensa hallitusten jyrkkää jihadinvastaista linjaa. Sen sijaan sellaiset uskonoppineet, joilla ei ole urakehitysmahdollisuuksia valtion leivissä, ryhtyvätkin joskus julistamaan jihadia osoittaakseen tavallisille muslimikuulijoilleen opillista tinkimättömyyttään.


title: Jihad

text: Hämeen-Anttilan mukaan valtaosalle muslimeista jihad merkitsee ensisijaisesti henkistä kamppailua omaa sisäistä pahuutta vastaan. Kyseessä onkin ”varsinainen” tai ”suurempi jihad”. Tämä sisäinen kamppailu on jokaisen muslimin velvollisuus, jotta pahuus ei saisi yliotetta. Tässä taistelussa ovat aseina muslimien velvollisuudet uskontunnustus, rukous, paasto, almut ja pyhiinvaellus. Tämän kamppailun osana on myös islaminuskon rauhanomainen levittäminen lähetystyönä.


title: Jihad

text: Sisäisestä jihadista kirjoittivat ensimmäisen kerran islamilaiset askeetit ja heitä seuranneet suufilaiset 800-luvun alkupuolella. Käsitettä ei kuitenkaan mainita virallisissa ja kanonisoiduissa haditheissa. ”Suurempana jihadina” sisäinen jihad tuli suufilaiskirjallisuudessa tunnetuksi 1100-luvulla teologi al-Ghazalin kirjoituksissa, ja hänen seuraajansa, kuten Ibn Arabi, korostivat sen merkitystä ulkoiseen jihadiin nähden vielä edelleen.


title: Jihad

text: Nykyinen käsitys suuremmasta jihadista nojaa pitkälti suufilaiskirjallisuuteen. Islamin historian tutkija David Cook (2005) näkee nykyaikaisessa sisäisen jihadin merkityksen korostamisessa myönteistä pyrkimystä alkaa johdattaa islamia muuttumaan perustaltaan ylivaltaa ja väkivaltaa korostavasta uskonnosta rauhanomaiseksi ja suvaitsevaksi.


title: Jihad

text: Ulkoista jihadia käydään islaminuskoisten vihollisia vastaan kielellä, omaisuudella ja aseellisesti. Ulkoisen jihadin päämääränä on (Tampereen Islamin yhdyskunnan mukaan): ”kaikkien ihmisten täydellinen vapauttaminen, jotta nämä voisivat ottaa vastaan islamin kutsun ja valita sen elämäntavakseen”. Aseellisen taistelun toinen tarkoitus on koetella uskovia: "”Jos Jumala tahtoisi, Hän selviytyisi heistä itse, mutta Hän tahtoo koetella teitä toisillanne.” (Koraani 47:4)".


title: Jihad

text: Aseellinen jihad on sallittua seuraavista syistä:


title: Jihad

text: Oikeutetun jihadin säännöt ovat joidenkin oppineiden mukaan:


title: Jihad

text: Aseellisen jihadin käsite juontuu profeetta Muhammadin esikuvaan, kun hän taisteli vainottujen muslimien puolesta Mekan kaupungista käsin Medinaa vastaan. Puolustustaistelun oikeutusta puolustetaan Koraanin Lehmän suurassa:


title: Jihad

text: Jae sallii erilaisia tulkintoja, ja se jättää avoimeksi, milloin kyse on puolustustaistelusta. Yleisimmän tulkinnan mukaan jihad on puolustustaistelua tilanteessa, jossa vihamieliset voimat yrittävät estää islamin toteutumista islamin alueella.


title: Jihad

text: Islamin historian aikana uskoa levitettiin jihadin avulla. Varhaiskeskiajalla pidettiin velvollisuutena tehdä kerran vuodessa sotaretki ”vääräuskoisia”, käytännössä Bysantin valtakuntaa, vastaan. Myös tässäkin tapauksessa sodankäynti oli rajattu siten, että naisia, lapsia tai muuten taisteluun kelvottomia ei saanut surmata. Tämä hyökkäävä käsitys jihadista päättyi kalifaattien ja yhtenäisen islamilaisen imperiumin myötä.


title: Jihad

text: Islamin historiassa jihadin julistaminen ja johtaminen olivat oppineiston tukeman kalifin yksinoikeus. Viimeinen kalifi romahti Turkissa 1920-luvulla osmanien vallan päättyessä, minkä jälkeen oppineistolla on ollut kollektiivinen oikeus jihadin julistamiseen. Islamin enemmistöhaarassa sunnalaisuudessa ei ole selkeää uskonnollista hierarkiaa. Yleisesti ottaen jihadin julistajan oma auktoriteetti ratkaisee, ketkä noudattavat julistusta. Klassisen ajan teoriaa on käytetty nykyaikana oikeuttamaan poliittisia sotia. Esimerkiksi Osmanien valtakunta tulkitsi käyvänsä jihadia ympärysvaltoja vastaan ensimmäisessä maailmansodassa. Jotkut nykyajan poliittiset johtajat, kuten Saddam Hussein, ja rivioppineet, kuten talibanit, ovat myös julistaneet jihadin, mutta ilman uskonnollista auktoriteettia.


title: Jihad

text: Jihadistit ovat aseellista jihadia hyökkäyssotana käyviä islamisteja. Jihadistit jakavat maailman ”islamin alueeseen” ("Dar al-Islam") ja ”sodan alueeseen” ("Dar al-Harb"). He pyrkivät väkivalloin palauttamaan yhtenäisen, islamilaista lakia noudattavan islamilaisen kalifaatin alueille, jotka ovat joskus olleet islamin alaisia ja näin ollen kuuluvat jo nyt islamin alueeseen vaikka ovat uskottomien ("kafir") hallussa. Näihin islamille kuuluviksi alueiksi he lukevat muun muassa koko Lähi-idän, Venäjän, Kiinan, Espanjan ja osia Ranskasta. Kalifaatin perustamisen jälkeenkin sen ulkopolitiikan on oltava ikuista jihadia. Tässä he suhteessa modernit jihadistit seuraavat klassista tulkintaa, jonka mukaan jihadia on periaatteessa jatkettava kunnes "koko ihmiskunta on joko omaksunut islamin tai alistunut islamilaisen valtion alaisuuteen". Jihadistit pitävät itseään ainoina tosiuskovaisina. Heidän tärkeimpiä vihollisiaan ovat maltilliset muslimit, jotka vastustavat jihadismia tai ylläpitävät maallisia muslimihallintoja; Al-Qaida oli ensimmäinen ja harvoja, joka otti päävihollisekseen islamin ulkopuolisen kohteen.


title: Jihad

text: Jihadistien kampanjassa on kolme vaihetta: tosiuskovaisten edelläkävijoiden joukon luominen, oman maa-alueen varmistaminen, ja islamilaisen valtion perustaminen. Jihadismin kolme tärkeintä ideologia ovat Muhammad ibn Abd-al-Wahhab, Hassan al-Banna ja Said Qutb.


title: Jihad

text: Jihadistien mukaan jihad on heidän uskonnollinen velvollisuutensa ja myös uskonnollisten kirjoitusten mukaista. Jihadistien mukaan jihad on jokaisen muslimin yksilöllinen velvollisuus, eikä valtion asia niin kauan kuin islamilaista valtiota ei vielä ole olemassa.


title: Jihad

text: Jihadistien käsitykset jihadin julistamisesta, syistä ja luonteesta eroavat islamilaisen lain klassisista ja nykyajan lähteistä monilta osin:


title: Jihad

text: 1900-luvulta alkaen sunnalaisten ääriryhmien keskuudessa levisi käsitys siitä, että jihadia voidaan käyttää ilman oppineiston laajaa hyväksyntää. He tulkitsivat jihadia siten, että islamilaisten maalliset hallitukset eivät toteuta islaminuskontoa kunnolla, joten valtiot ovat epäislamilaisia. Näin hallitukset ovat luopuneet islamista ja heitä vastaan voidaan käydä puolustustaistelua islamin puolesta. Tämä radikaali tulkinta, johon liitettiin myös terrorismi, ulotettiin myös siirtomaavaltoja ja Venäjään leviämistä vastaan sekä myöhemmin amerikkalaismiehitystä vastaan Irakissa. Kaikissa näissä tapauksissa radikaaliryhmät käyttivät jihad-retoriikkaa, mutta yhdessäkään ei ollut oppineiston yksimielistä kannatusta. Sen sijaan monet uskonoppineet ovat katsoneet, että palestiinalaisten aseellinen toiminta israelilaisia miehittäjiä vastaan on jihad.


title: Jihad

text: Nykyisin toimivia jihadistisia järjestöjä ovat Isis Irakissa ja Syyriassa, Al-Qaida Arabiassa ja Pohjois-Afrikassa, Boko Haram Nigeriassa, Taliban Afganistanissa ja Pakistanissa, Ansar al-Sharia Libyassa ja Tunisiassa, Al-Shabaab Somaliassa, Abu Sayyaf Filippiineillä, Jemaah Islamiyah Indonesiassa ja Ansar Beit al-Maqdis Siinailla.


title: Jihad

text: Vuonna 2016 jihadistit ovat aiempaa useammin länsimaissa eläviä "yksinäisiä susia", jotka ovat radikalisoituneet nopeasti ja toteuttavat iskuja jihadistijärjestöjen innoittamana mutta ilman suoraa yhteyttä järjestöihin. Isis on yllyttänyt nuoria muslimeja tekemään iskuja länsimaissa sitä mukaa, kun järjestö itse on joutunut ahtaalle Irakissa ja Syyriassa.


title: Jihad

text: Islamin vähemmistösuuntauksen šiialaisuuden jihad-käsitys eroaa sunnien käsityksestä merkittävimmin siinä, että šiialaisten mukaan ainoastaan kätketty imaami, Mahdi, voi julistaa jihadin. Tämä käsitys muuttui 1800-luvulla, kun länsimaat valloittivat osan Persiasta. Nykyisin useimmat šiiaoppineet hyväksyvät puolustuksellisen jihadin julistamisen muiltakin kuin Mahdilta, mutta eivät hyökkäävän jihadin julistamista. Jotkin tulkinnat hyväksyvät jihadin myös toisia muslimeja vastaan.


title: Jihad

text: Šiialaisuuden jihad-käsityksessä myös marttyyriuden ja etenkin profeetta Muhammadin tyttärenpojan Husain ibn Alin marttyyrikuoleman merkitys on suuri. Koska šiialaisuus on monissa muslimimaissa vähemmistösuuntauksena, šiiojen kokema eristyneisyys ja syrjintä ovat lisäksi korostaneet heidän jihad-käsityksessään vastarintaa epäoikeudenmukaisuutta ja tyranniaa kohtaan sekä arvokkuuden säilyttämistä.


title: Heroes of Might and Magic

text: Heroes of Might and Magic (yleisesti Heroes tai HoMM) on New World Computingin alun perin luoma ja nykyisin Ubisoftin omistama videopelisarja.


title: Heroes of Might and Magic

text:
Pelisarjan neljä ensimmäistä osaa (ja lisäosat) kehitti New World Computing, joka oli osa konkurssiin joutunutta The 3DO Companya. Nykyään pelisarjan oikeudet omistaa Ubisoft. Sarjan kaikki osat ovat vuoropohjaisia strategiapelejä, joissa on myös elementtejä roolipeleistä. Pelaajan täytyy pävittää linnaansa, kasvattaa joukkojaan ja tuhota vastustajat valloittamalla heidän linnansa.
Peliä on mahdollista pelata moninpelinä, vuorotellen saman koneen ääressä tai internetin kautta.


title: Heroes of Might and Magic

text: Sarjan maailma ja tarina oli alun perin yhteydessä "Might and Magic" -roolipelin maailmaan.


title: Heroes of Might and Magic

text: Kaikki sarjan pelit toimivat Windowsilla, ja kolmas osa toimii myös Linuxilla. Kaksi ensimmäistä osaa kehitettiin alun perin MS-DOS:lle, mutta ne käännettiin myöhemmin myös Windowsille. Pelisarjan kaikki osat lukuun ottamatta joitain lisäosia toimivat myös Mac-käyttöjärjestelmällä.


title: Heroes of Might and Magic

text: "King's Bounty" (1990) on New World Computingin peli, josta "Heroes of Might and Magic" -pelit ovat suurimmaksi osaksi muotoutuneet. Pelistä tehtiin myöhemmin uusi versio PlayStation 2:lle, ja se myytiin nimellä . "King's Bountylle" tuli vuonna 2008 jatko-osa , jonka kehitti Katauri Interactive ja julkaisivat 1C Company sekä Atari.


title: Heroes of Might and Magic

text: "Heroes of Might and Magic" -sarjaan kuuluvat seuraavat pelit:


title: Human Nature – luonnon pikku oikkuja

text: Human Nature – luonnon pikku oikkuja ("Human Nature") on Michel Gondryn ohjaama ja Charlie Kaufmanin käsikirjoittama elokuva vuodelta 2001.


title: Human Nature – luonnon pikku oikkuja

text: Elokuvaa kuvattiin kesällä ja syksyllä 2000 Yhdysvalloissa ja Ranskassa.


title: Mustamäen kirkko

text: Mustamäen Kristuksen kirkastumisen kirkko oli yksi entisen Uudenkirkon ortodoksisen seurakunnan kirkoista ja se sijaitsi entisen Kanneljärven kunnan Sykiälän kylässä luovutetussa Karjalassa.


title: Mustamäen kirkko

text: Mustamäen kirkko rakennettiin vuonna 1913, pääasiassa venäläisten huvila-asukkaiden käyttöön. Kirkko oli rakennettu puusta ja sen pinta-ala oli 229 m². Venäjän vallankumouksen ja Suomen itsenäistymisen jälkeen osa näistä venäläisistä jäi Kanneljärvelle ja Mustamäen kirkko palveli heidän hengellisen elämänsä keskuksena aina sotavuosiin asti.


title: Mustamäen kirkko

text: Talvisodassa kirkko säilyi ehjänä, mutta jatkosodassa siihen osui palopommi ja kirkko paloi maan tasalle.


title: She Bangs the Drums

text: She Bangs the Drums on rock-yhtye The Stone Rosesin vuonna 1989 julkaistu single ja oli yhtyeen ensimmäinen Top 40 hitti 36. sijalla. Single julkaistiin uudelleen maaliskuussa 1990 nousten kaksi sijaa. Kappale on yhtyeen toinen singlejulkaisu albumilta "The Stone Roses".


title: The Band

text: The Band oli 1960-luvun lopulla maineeseen noussut kanadalais-yhdysvaltalainen rockyhtye, jonka musiikki edustaa lähinnä folk rockia ja rock and rollia. Yhtyeen keulahahmo ja pääasiallinen lauluntekijä oli kitaristi Robbie Robertson. Yhtyeeseen kuuluivat myös pianisti Richard Manuel, kosketinsoittaja ja saksofonisti Garth Hudson, basisti Rick Danko ja rumpali Levon Helm. Yhtyeen jäsenet vaihtelivat tarpeen tullen myös paikkoja: esimerkiksi Richard Manuel soitti toisinaan rumpuja Levon Helmin tarttuessa mandoliiniin tai kitaraan. Laulusolisteina toimivat Manuel, Danko ja Helm.


title: The Band

text: The Band aloitti toimintansa 1950-luvun lopulla kanadalaisen rocklaulaja Ronnie Hawkinsin taustayhtyeenä nimellä The Hawks. Myöhemmin kokoonpano irrottautui omalle uralleen ja otti käyttöön nimen The Band. 1960-luvun keskivaiheilla The Band ryhtyi yhteistyöhön Bob Dylanin kanssa toimien muun muassa tämän konserttitaustayhtyeenä. Vuonna 1968 yhtye vetäytyi äänittämään omaa debyyttialbumiaan, joka julkaistiin nimellä "Music from Big Pink". Levy sai osakseen varsin myönteiset arvostelut ja myös yleisönsuosiota varsinkin Britanniassa. The Bandin rosoiset ja tunnelmalliset folk rock -laulut edustivat rockin historiassa paluuta maanläheisempään tyyliin psykedeelisen rockin valtakauden jälkeen. Monia viehätti myös levyn kansikuva, joka on Bob Dylanin maalaama. Albumilta julkaistiin singlenä kappale nimeltä "The Weight", josta on tullut rock-klassikko.


title: The Band

text: Myös The Bandin seuraava albumi "The Band" (1969) sai hyvän vastaanoton. Single "The Night They Drove Old Dixie Down" kertoi Yhdysvaltain sisällissodan loppuvaiheista. The Band haki monien muidenkin laulujensa aiheet Pohjois-Amerikan historiasta. Toinen single, "Up On Cripple Creek", nousi yhtyeen ensimmäiseksi listahitiksi Yhdysvalloissa. The Bandin kolmas albumi "Stage Fright" ilmestyi vuonna 1970. Levyn nimikappale kertoi vakavasta ramppikuumeesta, josta Robertson kärsi.


title: The Band

text: The Bandin myöhempään tuotantoon on usein suhtauduttu varauksellisesti, mutta yhtyeen yleisönsuosio pysyi 1970-luvun alkupuoliskolla korkeana. The Band palasi myös yhteistyöhön Bob Dylanin kanssa tämän levyllä "Planet Waves". Lisäksi yhtye säesti Dylania kiertueella, jolta taltioitiin live-levy "Before the Flood".


title: The Band

text: The Band lopetti aktiiviuransa vuonna 1976. Martin Scorsese ohjasi yhtyeen jäähyväiskonsertista kiitetyn dokumenttielokuvan "".


title: The Band

text:
Richard Manuel teki itsemurhan vuonna 1986. Robbie Robertson on julkaissut soololevyjä ja hankkinut mainetta intiaaniaktivistina. 1990-luvulla The Bandin nimeä käyttävä kokoonpano teki comeback-kiertueita ja uusia levyjä, mutta Robbie Robertson ei ottanut tähän osaa. Tämäkin toiminta loppui Rick Dankon kuoltua sydänkohtaukseen 1999. Levon Helm kuoli syöpään 2012.
Yhtyeeltä on julkaistu myös monia live- ja kokoelma-albumeja.


title: Prinssi Bira

text: Siamin (nyk. Thaimaa) prinssi Bira, oikealta nimeltään Birabongse Bhanutej Bhanubandh (15. heinäkuuta 1914 – 23. joulukuuta 1985) oli kilpa-autoilija, joka parhaiten tunnetaan edesottamuksistaan 1950-luvulla Formula 1 -luokassa. Prinssi Bira on toistaiseksi ainoa thaimaalainen, joka on osallistunut Formula 1 -sarjan kilpailuun.


title: Prinssi Bira

text: Vuonna 1927 Bira muutti Englantiin, jossa opiskeli Eton Collegessa ja Cambridgen yliopistossa. Opintojensa aikana hän aloitti myös kilpa-autoilun vuonna 1935 ajamalla serkultaan prinssi Chulalta saaduilla ERA:n B-tyypin pikkuautoilla, joille annettiin nimiksi Romulus (R2B) ja Remus (R5B). Romuluksella Bira sijoittui ensimmäisessä kisassaan Dieppessä toiseksi. Vuonna 1936 Bira onnistui voittamaan Monacossa Prince Rainier Cup -kilpailun ja oli ERA:n menestyksekkäin kuljettaja. Toisen maailmansodan aikana hän oleskeli Cornwallissa, jossa toimi kodinturvajoukoissa sekä harrasti liitämistä tehden monia ennätyksiä sen parissa.


title: Prinssi Bira

text: Vuonna 1946 Bira palasi kilpa-autoilun pariin, mutta tulokset eivät olleet yhtä menestyksekkäitä kuin ennen sotia. Hän onnistui voittamaan pikkuautosarjoissa kolme kertaa Simca-Gordinilla vuonna 1947.


title: Prinssi Bira

text: F1:n MM-sarjassa hän ajoi kausina 1950–1954. Hän ajoi pisteille tulokaskaudellaan Monacon GP:ssä ja Sveitsin GP:ssä. Seuraavat kaudet menivät kohtalaisemmilla tuloksilla ja vasta kaudella hän oli jälleen pistesijoilla ajaessaan neljänneksi Ranskan GP:ssä.


title: Prinssi Bira

text: Neljänkymmenen ikävuoden lähestyessä Bira voitti vuoden 1954 Grand Prix des Frontières -kilpailun Chimayssa. Vuoden 1955 Uuden-Seelannin osakilpailun voiton jälkeen hän alkoi pohtia kilpauransa lopettamista. Hän kuvaili lopettamistaan seuraavasti: "Nousin ylös seuraavana aamuna ja sanoin itselleni 'Mitä oikein teemme täällä? Kilpailuja, naisia, autoja ... ehkä olet seuraavana päivänä jo kuollut.' Ja niin lopetin ajamisen."


title: Prinssi Bira

text: Kilpauran jälkeen Bira ryhtyi purjehtijaksi ja edusti Thaimaata vuosien 1956, 1960, 1964 ja 1972 olympialaisissa. Hän oli myös taitava kuvanveistäjä, jonka töitä oli esillä myös Royal Academyssä. Vaikka hän palasi kotimaahansa Thaimaahan, hänellä oli myös asuntoja Euroopassa, mm. Ranskassa.


title: Prinssi Bira

text: Biran tuhlaileva ja ylellinen elämäntyyli sai surullisen lopun, kun hänen liiketoimintansa ja avioliittonsa kariutuivat, minkä seurauksena hän muutti takaisin Englantiin. Hän vietti loppuelämänsä rahattomana ja menehtyi sydänkohtaukseen Lontoon Barons Courtin metroasemalla muutama päivä ennen joulupäivää vuonna 1985. Hänen henkilöllisyytensä paljastui poliisille vasta näiden tutkittua tämän taskujen sisältöjä.


title: Primordial

text: Primordial on irlantilainen metalliyhtye, joka on musiikilliselta tyyliltään lähellä folk- ja black metalia.


title: Primordial

text: Primordialin 1995 julkaistu debyyttialbumi "Imrama" voidaan laskea melodiseksi black metalliksi. Seuraavilla levyillään yhtye rikastutti äänimaailmaansa käyttäen mandoliineja ja huiluja ja muokaten musiikillista ilmaisuaan eeppisempään suuntaan. Myöhemmin "The Burning Season" ja "Spirit the Earth Aflame" sisälsivät folk- ja black metal sekä kelttimusiikin vaikutteita.


title: Primordial

text: Primordial on esiintynyt myös Suomessa, Nummirockissa kesällä 2005, Lutakossa 2007, Tuskassa 2008, Helsingissä kesällä 2009, Lammilla Pellavarockissa kesällä 2009, Hammer Open Airissa Liedossa kesällä 2011, Hyvinkäällä Steelfestissä 2014, Tuskassa 2016, Nosturissa 2017 ja Steelchaosissa 2018.


title: A Bridge Too Far

text: A Bridge Too Far on Cornelius Ryanin kirjoittama, vuonna 1974 julkaistu sotaromaani, joka käsittelee operaatio Market Gardenia (”Kauppapuutarha”). Toisessa maailmansodassa liittoutuneet yrittivät syyskuussa 1944 tunkeutua Arnhemin kautta natsi-Saksaan. Arnhem sijaitsi miehitetyissä Alankomaissa.


title: A Bridge Too Far

text: Kirjassa operaatio Market Gardenin tapahtumat kuvataan eri osapuolten, liittoutuneiden, saksalaisten ja alankomaalaisten, kertomana. Kirjan nimi on otettu brittiläisen kenraaliluutnantin Frederick Browningin, liittoutuneiden 1. laskuvarjoarmeijan varakomentajan, toteamuksesta kenraali Bernard Montgomerylle operaation alkaessa: ”Minusta yritämme yhtä siltaa liikaa.” ()


title: A Bridge Too Far

text: Kirjasta tehtiin Richard Attenboroughin ohjaama samanniminen elokuva, joka sai ensi-iltansa vuonna 1977. Elokuvassa oli useita päärooleja ja niissä nimekkäitä näyttelijöitä.


title: A Bridge Too Far

text: Kirjaa on käytetty myös pohjana joillekin videopeleille:


title: Eduskuntavaalit 1908

text: Suomen toiset eduskuntavaalit järjestettiin 1.–2. heinäkuuta 1908 sen jälkeen, kun keisari Nikolai II oli 6. huhtikuuta hajottanut eduskunnan ennenaikaisesti. Aiheena hajottamiseen oli eduskunnan senaatille antama epäluottamuslause Venäjän duuman tehtyä Suomen oloja koskevan välikysymyksen.


title: Eduskuntavaalit 1908

text: Valituista vaalikauden 1908 II kansanedustajista ensikertalaisia olivat mm. SDP:n Matti Airola, Evert Eloranta, Hilda Herrala, Anton Huotari, Aura Kiiskinen, Vilho Korhonen, Otto Wille Kuusinen, Yrjö Mäkelin ja Santeri Saarikivi, Maalaisliiton John Hedberg ja Ivar Lantto, Suomalaisen puolueen Taave Junnila, Nuorsuomalaisten Theodor Homén, Tekla Hultin, Juho Kaskinen, Otto Stenroth, Kaarlo Juho Ståhlberg ja August Tanttu, RKP:n Vera Hjelt ja Hedvig Sohlberg, sekä KTL:n Matti Helenius-Seppälä ja Antti Kaarne. Ehdolla eivät olleet enää mm. SDP:n Emil Perttilä, Jenny Upari ja N. R. af Ursin, sekä Maalaisliiton Juhani Leppälä.


title: Eduskuntavaalit 1908

text:
!rowspan=2 style="background:#e3e3e3" colspan=2|Puolue
!rowspan=2 style="background:#e3e3e3" colspan=2|Edustajat
!style="background:#e3e3e3" colspan=4|Äänet
!style="background:#e3e3e3" colspan=2|
!style="background:#e3e3e3" colspan=2|


title: Árgos

text: Árgos () on Kreikan kaupunki sekä samanniminen Árgos-Mykíneen kunnan kunnallisyksikkö (Δημοτική Ενότητα Άργους, "Dimotikí Enótita Árgous") ja entinen itsenäinen kunta. Se sijaitsee Argoliksen alueyksikössä Peloponnesoksen alueella. Koko kunnallisyksikön väkiluku on 27 050 ja varsinaisen Árgoksen kaupungin väkiluku 22 209 (vuonna 2011). Árgos on Árgos-Mykíneen kunnan kuntakeskus.


title: Árgos

text: Árgos sijaitsee keskellä hedelmällistä, noin 200 neliökilometrin kokoista Árgoksen tasankoa Argoliin niemimaan juuressa, noin seitsemän kilometrin päässä Argoliinlahden rannikosta ja noin 12 kilometriä luoteeseen Náfpliosta.


title: Árgos

text:
Árgos on Kreikan vanhimpia kaupunkeja. Sen paikka on ollut asuttu viimeistään neoliittisella kaudella noin 4000 eaa. alkaen. Ensimmäiset merkittävämmät löydöt ovat varhaiselta helladiselta kaudelta noin 3000 eaa. lähtien. Myöhemmällä helladisella kaudella eli mykeneläisellä kaudella Argos oli yksi aikakauden merkittävimpiä kaupunkeja, vaikka jäikin vielä tuolloin usein läheisen Mykenen varjoon. Mykeneläisen pronssikauden vaihduttua rautakaudeksi Argoksesta tuli Argoliin alueen johtava kaupunki.
Antiikin aikana Argos oli itsenäinen kaupunkivaltio ("polis"). Se oli voimakkaimmillaan ja laajimmillaan 700–600-luvuilla eaa., jolloin sen alaisuuteen kuuluivat muun muassa Mykene ja Tiryns sekä koko Peloponnesoksen niemimaan itärannikko Kytheran saarelle saakka. Myöhemmin Argos päätyi taistelemaan toistuvasti Spartan kanssa Argoliin alueen herruudesta. Se oli yleensä liitossa muiden kaupunkien, kuten Ateenan ja Korintin, kanssa Spartaa vastaan. Argos ei ottanut osaa persialaissotiin kärsittyään Spartalle suuren tappion juuri ennen sitä. Peloponnesolaissodassa Argos oli vuoroin riippumaton ja vuoroin Ateenan liittolainen. Korintin sodassa se soti jälleen Spartaa vastaan Ateenan ja muiden kaupunkien kanssa. Sotien seurauksena kaupunki sai takaisin entistä asemaansa, ja valtasi muun muassa Nemean. Rooman vallan alle Argos tuli vuonna 146 eaa.
Antiikin Argos sijaitsi nykyisen Árgoksen kaupungin länsiosan alueella. Sitä on kaivettu esiin rajallisesti, sillä nykyinen kaupunki on suureksi osaksi sen päällä. Arkeologisiin nähtävyyksiin kuuluvat muun muassa suurikokoinen Argoksen teatteri, johon mahtui lähes katsojaa, agoran alue, Apollonille ja Athenelle omistetut temppelit sekä roomalainen odeion ja kylpylä. Argoksen alaisuuteen kuului myös kaupungin ulkopuolella sijainnut Heraion, joka oli merkittävä Heran kulttipaikka.


title: Árgos

text: Kaupunki säilyi asuttuna joskin taantuneena läpi bysanttilaisen keskiajan sekä frankkivallan ajan, jolloin sen antiikin aikaiselle akropoliille rakennettiin Lárisan linna (Larissan linna), ja edelleen osmanivallan ajan. Kaupungin uusi kasvu alkoi Kreikan itsenäistyttyä 1800-luvun alkupuolella.


title: Árgos

text: Nykyinen Árgoksen kaupunki on alueensa kaupan, maanviljelyn ja teollisuuden keskus. Se tunnetaan muun muassa uusklassisista taloistaan 1800-luvulta. Niihin kuuluvat esimerkiksi kaupungintalo, kunnallinen agora (kauppahalli) sekä Konstantópouloun kartano. Kaupungin nähtävyyksiin kuuluvat näiden sekä antiikin raunioiden ja Lárisan linnan lisäksi myös muun muassa Árgoksen arkeologinen museo, Kapodístriaksen parakit (1829), kaupungin suojeluspyhälle omistettu Ágios Pétroksen (Pyhän Pietarin) kirkko sekä Panagía (Neitsyt Maria) Portokaloúsan luostari.


title: Árgos

text: Árgos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Koutsopódin, Lérnan, Lýrkeian, Mykíneen ja Néa Kíoksen kanssa.


title: Árgos

text: Árgoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Eduskuntavaalit 1909

text:
Suomen kolmannet eduskuntavaalit järjestettiin 1. ja 3. toukokuuta 1909. Keisari Nikolai II oli hajottanut eduskunnan ja määrännyt uudet vaalit toimitettavaksi sen vuoksi, koska eduskunnan puhemies P. E. Svinhufvud oli valtiopäivien avajaispuheessa huomauttanut Venäjän hallituksen Suomeen kohdistamista laittomista toimenpiteistä.
Näissä vaaleissa valituista ensikertalaisia olivat mm. SDP:n Nestori Aronen, Ville Boman, Mimmi Hämäläinen, Anton Kotonen, Eetu Salin, Taneli Typpö ja Ville Vainio, Maalaisliiton Kalle Lohi, Suomalaisen puolueen Walter Andersin, Valde Hirvikanta, Mauri Honkajuuri ja Juho Malkamäki, Nuorsuomalaisen puolueen Arthur Castrén, Aleksanteri Fränti, Edvard Hannula, Elias Sinkko ja Onni Talas, sekä RKP:n Rafael Colliander, Jenny af Forselles ja Wilhelm Roos. Ehdolla eivät olleet enää mm. Suomalaisen puolueen Hannes Gebhard, Hedvig Gebhard ja Ernst Palmen. Eduskuntaan palasi mm. Maalaisliiton Santeri Alkio.


title: Eduskuntavaalit 1909


title: Rakastunut Shakespeare

text: Rakastunut Shakespeare on () yhdysvaltalainen romanttinen komediaelokuva vuodelta 1998. Se on tarina nuoresta William Shakespearesta, joka kärsii rahanpuutteesta, naisongelmista ja kirjoittamisen lamasta. Jotkut elokuvan hahmoista ja vuoropuhelusta ovat viittauksia Shakespearen teoksiin.


title: Rakastunut Shakespeare

text: Elokuvan on ohjannut John Madden. Pääosassa Shakespearena on Joseph Fiennes ja hänen rakastettunaan Gwyneth Paltrow.


title: Rakastunut Shakespeare

text: "Rakastunut Shakespeare" oli vuoden 1999 Oscar-gaalan suurin menestyjä. Se sai seitsemän palkintoa, muun muassa paras elokuva, paras naispääosa (Paltrow) ja paras naissivuosa (Judi Dench). Lisäksi elokuva sai useita muita palkintoja, kuten kolme BAFTA:a ja Golden Globea.


title: Rakastunut Shakespeare

text: "Rakastunut Shakespeare" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Rakastunut Shakespeare

text: Näytelmän "Romeo ja Ethel, merirosvon tytär" esiintymiskokeessa nuori William Shakespeare (Joseph Fiennes) ihailee uuden näyttelijän, Thomas Kentin, taitoja. Tämä kuitenkin karkaa nopeasti. Shakespeare tapaa Viola de Lessepsin (Gwyneth Paltrow), joka asuu Kentin kanssa samassa talossa, ja rakastuu tähän. Viola antaa Williamille innoituksen kirjoittaa jälleen.


title: Rakastunut Shakespeare

text: Jonkin ajan päästä Will tajuaa, että Viola ja Thomas ovat sama henkilö. Viola on luvattu vaimoksi Lord Wessexille (Colin Firth). Avioliiton on siunannut itse kuningatar Elisabet I (Judi Dench). Viola ja Will eivät pysty lopettamaan salasuhdettaan. He ottavat riskin ottamalla Violan näyttelemään Romeon roolia, sillä laki kieltää naiset teatterinlavalla. Lopulta hän kuitenkin ottaa Julian roolin nyt nimellä Romeo ja Julia kulkevassa näytelmässä. Näytelmän loputtua kuningatar taputtaa sekä kirjoittajalle että näyttelijälle, mutta määrää Violan palaamaan Amerikkaan muuttamassa olevan miehensä luokse.


title: Rakastunut Shakespeare

text: Rakastunutta Shakespearea verrattiin vuoden 1941 romaaniin "No Bed for Bacon", jossa myös oli osia Shakespearen näytelmistä.


title: Rakastunut Shakespeare

text: Vuonna 2014 Lontoon Noël Coward Theatressa sai ensi-iltansa Rakastuneesta Shakespearesta tehty teatterisovitus. Sen on käsikirjoittanut Lee Hall.


title: Rakastunut Shakespeare

text:
Ehdokkaana:
Ehdokkaana:
Ehdokkaana:


title: Eduskuntavaalit 1910

text: Suomen neljännet eduskuntavaalit järjestettiin 1.–2. helmikuuta 1910. Keisari Nikolai II oli edellisen vuoden marraskuussa hajottanut eduskunnan ja määrännyt pidettäväksi uudet vaalit, koska eduskunta oli suhtautunut torjuvasti Venäjän vaatimiin sotilasmiljooniin eli korvauksiin siitä, ettei Suomessa sovellettu yleistä asevelvollisuutta.


title: Eduskuntavaalit 1910

text: Uusia kansanedustajia olivat mm. SDP:n Jussi Kautto, Kustaa Kopila, Heikki Kääriäinen, Kullervo Manner ja Emil Saarinen, Maalaisliiton Eero Hatva, Antti Junes, Oskari Lahdensuo, Lauri Kristian Relander ja Filip Saalasti, Suomalaisen puolueen Hugo Rautapää, Nuorsuomalaisen puolueen Matti Kekki ja Tilda Löthman-Koponen, sekä RKP:n Viktor Magnus von Born, Leo Mechelin ja Rabbe Wrede.


title: Eduskuntavaalit 1910

text:
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|


title: Bleidit

text: Rullaluistinbleidit ovat inline-rullaluistimet, joilla tehdään erilaisia temppuja. Harrastepaikkoja ovat rullalautapuistot, vertit sekä erilaiset kaupunkiympäristössä sijaitsevat temppujen tekemiseen soveltuvat paikat. Huomattavimmat rakenteelliset erot tavallisiin rullaluistimiin ovat vankempi rakenne ja pienemmät renkaat.


title: Bleidit

text: Laskettelubleidit ovat keskimäärin noin puolet tavallisia laskettelusuksia lyhyemmät, mutta taas aavistuksen paksummat. Ne soveltuvat kohtuullisen pieneen hyppimiseen, mutta eivät aja samaa asiaa kuin kilpahypyissä käytetyt sukset. Bleidin monot eivät irtoa kaaduttaessa, jolloin pahimmassa tapauksessa se aiheuttaa kivuliaita venähdyksiä tai harvemmin luunmurtumia.


title: Bleidit

text: Lasketteluun tehdyissä bleideissä on myös käyristykset molemmissa päissä, mahdollistaen laskemisen myös takaperin.


title: Eduskuntavaalit 1911

text: Eduskuntavaalit 1911 järjestettiin 2.–3. tammikuuta. Venäjän keisari Nikolai II oli hajottanut eduskunnan ja määrännyt uudet eduskuntavaalit pidettäviksi ennenaikaisesti, koska puhemies P. E. Svinhufvud oli kieltäytynyt esittelemästä eduskunnalle Venäjän lakiin pohjautuvia esityksiä yhdenvertaisuuslaista ja asevelvollisuuskorvauksista eli sotilasmiljoonista.


title: Eduskuntavaalit 1911

text: Valitut kansanedustajat muodostivat eduskunnan ensimmäisen kokoonpanon, joka istui säännöllisen vaalikauden ajan eli tuolloin kolme vuotta. Kausi päättyi helmikuussa 1914, vaikka jo puoli vuotta aikaisemmin oli järjestetty uudet eduskuntavaalit 1913 elokuussa.


title: Eduskuntavaalit 1911

text: Valituista uusia olivat mm. SDP:n Kalle Hakala, Juho Kananen, Taavetti Lapveteläinen, Armas Paasonen, Samuli Tervo ja K. H. Wiik, Suomalaisen puolueen Oskari Herttua, Juho Mannermaa, Leonard Typpö ja Lauri Yrjö-Koskinen, sekä Ruotsalaisten August Tåg.


title: Eduskuntavaalit 1911


title: Silverchair

text: Silverchair on australialainen vuonna 1994 perustettu grungea ja vaihtoehtorockia soittava yhtye. Se on AC/DC:n ohella yksi tunnetuimmista australialaisista raskaan rockin yhtyeistä. Yhtye on Suomessa melko tuntematon, mutta on muun muassa kotimaassaan julkaissut lukuisia hittejä ja tunnetaan hyvin Yhdysvalloissakin. Silverchair on myynyt yli 6 miljoonaa levyä maailmanlaajuisesti.


title: Eduskuntavaalit 1913

text: Eduskuntavaalit 1913 järjestettiin 1.–2. elokuuta, sillä Venäjän keisari Nikolai II oli hajottanut eduskunnan ja määrännyt uudet vaalit pidettäviksi. Vaalien äänestysprosentti (51,1) on pienin kaikista eduskuntavaaleista. Ainoan kerran naisista alle puolet (46,7 %) äänesti, ja miestenkin aktiivisuus oli ennätyksellisen heikkoa (55,9 %). Toisen sortokauden vuoksi vaaleilla ei ollut suurta merkitystä, sillä eduskunnan valtaa oli supistettu reilusti.


title: Eduskuntavaalit 1913

text: Valitut kansanedustajat kokoontuivat ensimmäisen kerran vasta puolen vuoden kuluttua vaaleista, helmikuussa 1914. Pari kuukautta yli säännöllisen ajan (tuolloin kolme vuotta) kestänyt vaalikausi päättyi huhtikuussa 1917, vaikka jo yhdeksän kuukautta aikaisemmin oli järjestetty uudet eduskuntavaalit 1916 heinäkuussa.


title: Eduskuntavaalit 1913

text: Valituista kansanedustajista uusia olivat mm. SDP:n Vihtori Huhta, Jussi Tolonen ja Jukka Tuomikoski, Maalaisliiton E. Y. Pehkonen, Suomalaisen puolueen Mikko Jaskari, Edvard Kilpeläinen, Antti Tulenheimo ja Paavo Virkkunen, Nuorsuomalaisten Rudolf Holsti ja Heikki Ritavuori, sekä Ruotsalaisten Annie Furuhjelm. Eduskunnan jätti vapaaehtoisesti mm. Suomalaisen puolueen J. K. Paasikivi.


title: Eduskuntavaalit 1913